27 май, 2020, 23:42\nТеглар:Зомин | Машъал | Про-лига\nҚизиғи, Марадона Элдор Шомуродов билан Москванинг "Локомотив" клубида ҳам бирга бўлган.\nДиего Армандо Марадона! Бу номни дунёда эшитмаган ёки билмаган инсон бўлмаса керак. Футбол оламида машҳурликка эришган аргентиналик “афсунгар”нинг мухлислар шу қадар кўп бўлганки, буни тасаввур қилиш қийин эмас.\nЎзимизда ҳам Марадонанинг ишқибозлари ниҳоятда кўп. Айниқса, ёши катта мухлислар унинг ўйинларини яхши эслашади. Унга шу қадар меҳр қўйишганидан ҳаттоки, ўз фарзандига Марадона исмини қўйганлар ҳам топилади.\nЯнада энг қизиғи, бизнинг чемпионатда айнан Марадона исмли футболчи ҳам борлигини биласизми? Айнан воҳа томонларда Марадона Сафаров номли профессионал тарзда фаолият олиб бораётган ўйинчи бор. У ҳозирда про-лигада “Зомин” жамоаси аъзоси саналади. Табиати ажойиб, манзарали бўлган Зомин тоғлари уни ўша ерда ушлаб турибди. Мақоламиз қаҳрамони эса дастлаб Марадона исмининг қўйилиш тарихи ҳақида эслар экан, шундай деди:\n- Дадам Диего Марадонанинг ашаддий мухлиси бўлган. 1986 йили ўтказилган жаҳон чемпионатида Аргентина ҳамда Марадонанинг ўйинларини телевизор орқали томоша қилиб, ўзининг ёқтирган футболчисига мухлислик қилган. Шу тариқа, ўғил кўрсам, исмини Марадона қўяман, деб ният қилган ва менга шундай ном берган.\nХўш, ўзбек Марадонасининг футболга кириб келиши қандай бошланган? У аввало қаерда сабоқ олган? Буни қарангки, ўз вақтида у Элдор Шомуродов билан Москванинг “Локомотив” клубида кўрикда бўлганини ҳам эслади. Бу борада аргентиналикнинг адаши қуйидагиларни айтди:\n- 2006 йилдан “Машъал” академиясида илк қадамларимни бошлаганман. Биринчи мураббийимиз Отажон Авезов бўлган. Биласизми, 2008 йили мен, Элдор Шомуродов ва Жаҳонгир Абдумўминов учаламиз Москванинг “Локомотив” клубида кўрикда бўлганмиз. Аммо ўшанда бизларни у ерда олиб қолишмаганди. 2011 йилда эса биринчи лигада “Машъал” жамоасига ўтдим. Шундай қилиб, катта футболга аста-секин кириб келдим.\nКўриб турганингиздек, Марадона катта футболга “Машъал” клуби орқали кириб келди. Бироқ ҳақиқий Марадона сингари ва унинг исмига мос равишда фаолияти ҳозирча ўзи кутгандек ёрқин кўриниш олмаяпти. Нега, Сафаров ярқ этиб порлаб кета олмаяпти? 26 ёшли ҳужумкор футболчи эса бунинг сабабларини ҳам айтди.\n- 2017 йилда “Машъал” билан уч йилга мўлжалланган шартнома тузгандим. У ерда бошида мен учун ҳаммаси яхши эди. Чемпионат учрашувларида камроқ майдонга тушардим. Аммо Кубок баҳсларида тўлақонли равишда ўйин амалиётига эга бўлиб борардим. Ўша 2017 йилнинг иккинчи даврасида эса мени “Шўртан” жамоасига ижарага бериб юборишди. Тўғриси, шундан сўнг фаолиятимда пасайиш юзага кела бошлади. Мени фақат ижарада ўйнатишди. Энди эса айнан шу йили шартномам тугади ва эркин агент сифатида Жиззахнинг “Зомин” жамоаси билан шартнома туздим. Шунингдек, бунгача ҳам ижара асосида “Динамо” ва “Шердор” жамоаларида тўп сурдим.\nШунга қарамай, унинг ҳам ўзига яраша орзу ва мақсадлари йўқ эмас. Биз билан мулоқот чоғида шу ҳақида ҳам тўхталди.\n- Ҳамма футболчилар қатори менинг ниятим ҳам Суперлигада ўйнаш. Шу билан бирга албатта Ўзбекистон миллий терма жамоасида ҳам тўп суришни хоҳлайман. Тўғри, ҳозирги ҳолатимда, боз устига про-лигада ўйнаётган футболчининг миллий термада тўп суришни орзу қилиши бироз кулгули ёки ақлбовар қилмас ишдир. Лекин орзу қилишнинг айби йўқ.\nЎз навбатида Марадона кимларга ҳавас қилади ёки кумири борми? Хуллас, ўзи ўрнак оладиган футболчиси хусусида гап борар экан, бу борада Роналдуни алоҳида таъкидлади.\n- Аслида менинг кумирим йўқ. Бироқ Криштиану Роналдунинг ашаддий мухлисиман. У ҳақиқий чемпион! Шунингдек, Неймарнинг ҳам ўйинлари менга ёқади. Ўзимиздан эса Жалолиддин Машариповнинг ўйинларини ёқтираман. У ҳозирда ўзининг юқори чўққисига чиққан. Машариповни тўхтатиш қийин.\n"Динамо" бош мураббийсиз ўртоқлик ўйинида ғалаба қозонди\nФото "Зомин" клуби стадиони айни вақтда қандай ҳолатда? (Фото)


Спорт мусобақалари ғолиблари аниқланди - Arxiv | "Dori-Darmon" AK\nСпорт мусобақалари ғолиблари аниқланди\nЎзбекистон Республикаси Конституцияси қабул қилинганининг 27 йиллиги юртимизда кенг нишонланмоқда. Ушбу сана муносабати билан жорий йилнинг 14 декабрь куни «Dori-darmon» АК тизимидаги ташкилот ҳамда дорихоналар ходимлари ўртасида стол тенниси ва шахмат мусобақалари ўтказилди.\nТадбирда иштирок этганлар Конституциямизда инсоннинг меҳнат қилиш ҳуқуқи давлат томонидан кафолатлангани, бунинг учун барча зарур шарт-шароитлар яратиб берилганини алоҳида қайд этдилар. Бош қомусимиз, жинси, ирқи, миллати, тили, дини, ижтимоий келиб чиқишидан қатъи назар, юртимиз фуқаролари тенглигининг кафолатланишини эътироф этгани учун ҳам бугун мамлакатимизда тинчлик ҳукм сурмоқда. Иқтисодиётимиз жадаллик билан ривожланиб бормоқда.\nЯнги Ўзбекистоннинг замонавий демократик тараққиёти учун замин яратаётган Конституциямизни ҳар томонлама ўрганишимиз, унга изчил амал қилишимиз, миллий ва умуминсоний қадриятларни ёшларимиз қалбига сингдиришимиз зарурлиги таъкидланди.\nЎтказилаётган спорт мусобақалари ҳам айни шу мақсадга хизмат қилиши, устоз ва шогирд анъаналарини мустаҳкамлаш ва энг асосийси, меҳнат жамоалари ўртасида ишчанлик руҳини оширишга хизмат қилиши айтиб ўтилди.\nКун давомида муросасиз кечган беллашувларда компания тизимидаги барча ишчи-ходимлар фаол қатнашди. Стол теннниси мусобақаларида 1-ўринни Руслан Асқаров қўлга киритган бўлса, иккинчи ва учинчи ўринларни Сарвар Усмонов ҳамда Абдулла Юсуповлар эгаллашди.\nШахмат бўйича ўтказилган беллашувлар ҳам янада қизғин кечди. Унда Анвар Аюбжонов барча рақиблари устидан ғалаба қозониб, мусобақа ғолибига айланди. Тоҳиржон Боғбонов иккинчи ўринни қўлга киритган бўлса, Абдуғани Камилов учинчи ўринга муносиб кўрилди.


Мутаассибларнинг ижтиҳод майдонига кириб келишининг салбий натижалари | Azon.uz - Ахборот-таҳлилий портал\n905 20:05 23.10.2020\nУчинчи боб: Мутаассибларнинг ижтиҳод майдонига кириб келишининг салбий натижалари\nУмуман олганда ижтиҳод масаласи динимизда ўта улкан мавқе бўлиб бу ишга ижтиҳод шартларини ўзида тўлиқ жамлаган одамгина лойиқ кўрилади. Айтиб ўтганимиздек, барча шаръий илмларни билиш, Китоб ва суннатни тушуниш, луғат, таъвийл, араб тили ва луғат қоидалари ҳамда усул қоидаларини аъло даражада ўзлаштириш – ижтиҳод шартлари ҳисобланади. Санаб ўтилган билим асосларини эгалламаган одам ижтиҳодга киришса ўзи ҳам адашади, бошқаларни ҳам адаштиради.\nКўриб турганимиздек, мутаассиб жамоалар муайян бир мазҳаб асосида бўлишдан бош тортмоқдалар. Улар мазҳабни четга суриб қўйиб, Китоб ва суннатга эргашишга чақирмоқдалар. Бунинг натижасида ижтиҳод қилиш эҳтиёжи пайдо бўлмоқда ва ҳеч қандай илмий салоҳиятга эга бўлмаган одамлар ижтиҳод соҳасига кириб кела бошладилар. Ботил ижтиҳодларнинг кўпайиши мусулмон ва мусулмон бўлмаган барча жамиятларда мусулмонларни кофирга чиқариб уларнинг қонини тўкиш, мол-мулкини олишни ҳалол дейиш, тинч аҳоли орасида терактлар уюштириш ва зўравонликларнинг кўпайишига олиб келмоқда. Агар ушбу мутаассиб жамоалар ҳам илмда етук бўлган раббоний алломалардан таълим олганларида эди, ҳаниф (мусаффо ва ширкдан холи) динимизни сувратини лойқалатаётган, авлодларимизни йўқ қилиб уммат салоҳиятини вайрон қилаётган бугунги ботил ижтиҳодларга қўл урмас эди. Биз қуйида эътиборингизга мазкур мутаассиб жамоаларнинг иккита ижтиҳодини мисол қилиб келтирамиз. Токи уларнинг Китоб ва суннатдан, илм аҳлининг илмий талқинларидан қанчалар узоқ эканига ўзингиз ҳам амин бўласиз.\n1). Намозни дангасалик билан тарк қилган одамга кофирликни нисбат бериш масаласи.\nШофеий, моликий ва ҳанафий мазҳабларининг уламолари намозни дангасалик билан тарк қилган одамни кофир бўлмаслигини таъкидлайдилар.\nФақатгина ҳанбалий мазҳабининг айрим уламолари бу масалада “намозни дангасалик билан тарк қилган одам ислом миллатидан (дини) чиқмайди. Яъни, қалбидан намозни фарзлигини иқрор қилса ҳам дангасалик билан ўқимаса, унга ҳатто “намоз ўқимасанг сени қатл қиламиз” дейилса ҳам бўйсунмаса, имом ёки унинг ноиби уни намозга чақирганида ҳам у бош тортса, ҳатто намоз ўқигандан кўра ўлимни афзал билсагина диндан чиқади. Бунга мусулмонлар иттифоқ қилганлар”, деган фикрдалар.\nБуҳутий “Шарҳи мунтаҳил иродат” китобида шундай дейди:\n“Бир одам енгилтаклик ва дангасалик билан намозни тарк қилса, қачонки уни имом ёки унинг ноиби намозга чақирса ҳам намоздан бош тортса, оқибатда кейинги намознинг вақти ҳам чиқай деб қолса ҳам у намоз ўқишдан бош тортиб тураверса, шундагина уни кофир сифатида қатл қилиш жоиз бўлади. Аммо уни намозга чақирмай туриб (ҳидоятга чорламай туриб) асло кофир дейилмайди ва қатл ҳам қилинмайди”.\nАммо шаръий асосларни жуда ҳам тор тушунадиган бугунги мутаассиб жамоалар эрмак ва мутассибона кайфиятда намозни дангасалик қилиб тарк қилган одамларни ҳам кофирга чиқармоқдалар. Улар жаноби Расулуллоҳ соллаллоҳу алайҳи васалламнинг:\n“Мўмин (киши) ва куфр, ширк орасидаги фарқ намозни тарк қилишдир” деган сўзларининг зоҳирини далил қиладилар.\nКошки уларда ижтиҳод шартлари мавжуд бўлиб ўзлари унинг муносиб аҳлидан бўлганларида эди! Ҳа, улар истинбот (Китоб ва суннатдан ҳукм олиш малакаси) даражасида бўлганларида ушбу кўр-кўрона хулосаларга келмас эди. Ҳадиси шарифларнинг фақат зоҳиринигина ушлаб олмас эди. Уларнинг ботил хулосасига қараганда, намозни дангасаларча, эриниб тарк қилса ёки фарзлигини инкор қилиб тарк қилса ҳам фарқи йўқ. Гарчи уни фарз эканига иқрор қилса ҳам кофир деб ҳукм қиладилар.\nБугунги асримиздаги мушкул масалалардан бири ҳам беш вақт намоз мўмин-мусулмонлар зиммасидаги фарз эканига иқрор бўлса-да, дангасалик қилиб унга бепарво бўлиб юрган мусулмонларнинг сони кўплигидир. Мутаассиб жамоаларнинг ботил меъёрлари билан ўлчанганида ушбу тумонат одамларнинг қонини тўкиш мубоҳ бўлиб қолмайдими?! Турган гапки бу даъво Аллоҳ таоло ҳаром қилган қонларни оқизишни ҳалол қилиб олиш учун енгилтаклик чўққисидир. Агар ушбу мутаассиб жамоалар ҳақиқий уламоларнинг сўзларига этибор қилганларида эди, намозни тарк қилган одам унинг фарз эканига иқрор бўлмасдан тарк қилгандагина кофир бўлишига иттифоқ қилганларини кўрар эдилар.\n2). Мусулмон раҳбарларини кофирга ҳукм қилиш.\nМутаасиб жамоалар бу иддаоларига ҳам ояти каримадан далил келтирадилар:\n“Дарвоқе, Биз Тавротни нозил этдик. Ундаги ҳидоят ва нур (аҳкомлар изоҳи) билан итоаткор набийлар, зоҳидлар ва уламолар яҳудий бўлганларга Аллоҳнинг Китобидан ёд олдирилган (билимлари)га биноан ҳукм баён этурлар. Ўзлари бунга гувоҳдирлар. Бас, (эй, ҳукм чиқарувчилар,) одамлардан қўрқмангиз, Мендан қўрқингиз ва Менинг оятларимни озгина баҳога алмаштирмангиз! Аллоҳ нозил қилган нарса (оятлар) билан ҳукм қилмаганлар, ана ўшалар кофирлардир” (Моида, 44)\nТурган гапки, мутаассиб жамоалар ўз билимсизлиги билан тор доирада фикр юритмоқдалар. Улар бошқаларни пала-партиш куфрга нисбат бериш билан мазкур ояти каримадан бир ғалати ҳукм чиқариб олдилар. Унга кўра Аллоҳ нозил қилган ҳукм билан ҳукм қилмаган ҳар қандай раҳбар кофирдир. Уларнинг фикрича, у одам муртад бўлиб унинг қонини тўкишни шаръан ҳалол дейдилар. Улар бу ишда сиёсий раҳбарларни араб ёки мусулмон бўлишини ажратмайдилар. Уларнинг фикрича, мазкур раҳбарлар Аллоҳ нозил қилган ҳукм билан ҳукм қилмай кофир бўлгач, уларни муртадлар (диндан қайтганлар) сифатида қатл қилиш вожиб бўлади. Санаб ўтилган омилларга суяниб, улар маълум бир яхлит давлатларни бутун муассасалари билан қўшиб, шу жамият ҳимоячиси бўлган ҳарбийларини ҳам кофир деб эълон қилмоқдалар. Шунинг учун ушбу аскар ва зобитларни-да қони, моли ва иззат нафсини тўкиш ҳалол эмиш.\nУлар бу каби иддаоларни ўзи билан ҳам чекланиб қолмаяпти. Балки у жамиятларни кучсизланиши ва фуқаролари орасида ҳар томонлама тангликни келтириб чиқармоқдалар. Жамоат жойларида терактлар содир этилиб, асосан тинч аҳоли қурбон бўлмоқда. Давлат ва ҳукумат тепасидаги раҳбарлар ва бошқа етакчиларга нисбатан суиқасдлар уюштирилмоқда. Чунки уларнинг фикрича мазкур давлат раҳбарлари ислом шариати билан ҳукм қилмагани учун кофирдир.\nАммо биз уларга жавобан шундай деймиз: “Уларнинг ушбу ояти карима ҳақидаги талқин ва тафсирлари тўғри эмас, балки ботилдир.\n“Дарвоқе, Биз Тавротни нозил этдик. Ундаги ҳидоят ва нур (аҳкомлар изоҳи) билан итоаткор набийлар, зоҳидлар ва уламолар яҳудий бўлганларга Аллоҳнинг Китобидан ёд олдирилган (билимлари)га биноан ҳукм баён этурлар. Ўзлари бунга гувоҳдирлар. Бас, (эй, ҳукм чиқарувчилар,) одамлардан қўрқмангиз, Мендан қўрқингиз ва Менинг оятларимни озгина баҳога алмаштирмангиз! Аллоҳ нозил қилган нарса (оятлар) билан ҳукм қилмаганлар, ана ўшалар кофирлардир” (Моида, 44).\nУшбу ояти карима ҳақида уламолар шундай дейдилар: кимки Аллоҳнинг ҳукмини қалби билан инкор қилиб тили билан унга қарши чиқса ёки рибо, зино каби ишларни ҳаром эканини инкор қилиб, уларни ҳалол деб даъво қилса, намозни фарз эканини инкор қилиб уни тарк қилса, мазкур оятнинг доирасига киради. Яъни, Аллоҳ таоло нозил қилган ҳукмни инкор қилган, ундан бош тортган, у асосида ҳукм қилмаган ва оқибатда ислом миллатидан (динидан) чиққан одам ҳисобланади.\nАммо бир одам Аллоҳ таолонинг ҳукмларини тан олиб, уларга тили билан иқрор бўлса, ўзи эса амалда унга хилоф иш тутса ҳам (иқрор ва тасдиқ эгаси бўлгани учун) кофир бўлмайди. Масалан, бир одам ароқ ҳаром эканини билади, унга иқрори бор. Ароқ ичиш гуноҳи кабира (катта гуноҳ) деб билади. Демак, бу одам гарчи ароқни ичса ҳам, уни ҳалол деб эътиқод қилмас экан гуноҳкор, шариатга амал қилмаган фосиқдир. Аммо кофир эмас, иқрор эгаси бўлган фосиқ мусулмондир. Демак у каби одамлар “Моида” сурасида келган кофирлар синфига кирмайди. Буюк аллома Фахриддин ар-Розий ушбу оят тафсирида уламоларнинг қуйидаги тафсирини келтирадилар:\n“Икрима бу оят ҳақида шундай дейди: “Кимки Аллоҳнинг ҳукми билан ҳукм қилмаса” ояти каримасидаги маъно қалби билан инкор қилиб, тили билан қаршилик қилганларни ўз ичига олади. Энди қайси бир одам Аллоҳнинг ҳукмини қалби билан эътироф этиб уни тили билан тасдиқласа, амалда эса унинг зиддини қилса ҳам барибир Аллоҳ нозил қилган ҳукм билан ҳукм қилган одам доирасидадир. Лекин у одам бу иши билан Аллоҳ таолонинг ҳукмини тарк қиляпти, яъни бажармаяпти. У одамни мазкур ояти карима доирасига киргизиб бўлмайди. Мана шу тўғри жавобдир. Аллоҳ билувчироқдир”.\nАфсуслар бўлсинки бу каби ижтиҳодлар ҳам фиқҳий, ҳам фикрий тартибсизликларга замин яратмоқда. Агар ушбу мутаасиб жамоалар оз бўлса-да илм ва мусаффо шариатдан хабардор бўлганларида эди, шаръий далиллар берилиб кетишидан қайтарган, бугунги ҳаммаслаклари қилаётган ишларга журъат қилолмаган бўлар эдилар. Бу ҳақда жаноби Расулуллоҳ соллаллоҳу алайҳи васаллам шундай деган эдилар:\n“Нафсим қўлида бўлган Зотга қасамки, бир мўминни қатл қилиш Алллоҳ наздида дунёнинг завол топишидан кўра оғирроқдир” (Насаий ривояти).\nИмом Бухорийдан қуйидаги ҳадис ривоят қилинади: “Пайғамбар алайҳиссалом шундай дедилар: “Қиёмат кунида одамлар орасида энг биринчи ҳукм қилинадиган нарса бу қон даъвосидир”.\nИбни Умар розияллоҳу анҳудан эса қуйидаги ҳадис ривоят қилинади:\n“Мўмин одам токи тўкиш ҳаром қилинган қонни тўкмас экан, динидаги бағрикенглик устида бўлади”, Бухорий ривояти.\nЖамиятларни барбод қиладиган ушбу вайронкор ижтиҳодлар асосида экстремистик жамоалар фиқҳий мазҳабларни ортга ташламоқдалар. Улар Китоб ва суннатга тобеъ бўлиш даъвоси билан уламоларнинг ҳидоят йўлини ҳам тарк қилмоқдалар. Гўёки уларнинг наздида Китоб ва суннат ҳар қандай шуғулланувчи одам тезда тушуниб, илғаб оладиган оддий ривоят. Албатта салаф алломаларимиз ўзларида ижтиҳод шартлари тўлиқ шаклланиб, истинбот малакасига эга бўлганларидан кейингина мазҳабларга асос солганлар. Бу мазҳаблар тўғрилиги кафолатланган илмий асос билан тузилганини бу нодонлар билмайдилар.\nБугунги воқеликка назар солинг: бу мутаассиб ва экстремистик жамоалар қанча-қанча исломий шаҳарларни вайрон қилдилар. Қанча-қанча мусулмонларни ўлдирдилар, талон-тарож қилдилар, иззат нафсини топтадилар ва қўл-оёғини кесдилар. Улар бу йўл билан гўёки таҳсинга сазовар ишларни амалга ошириб шу орқали ер юзида ислом давлатини барпо қилмоқчилар. Аслида эса улар бу кирдикорлари билан исломнмнг нурли сувратини хиралаштирмоқдалар, холос. Бугун дунёнинг обод жамиятларида ислом дини зўрлик ва қотиллик дини сифатида баҳоланмоқда. Айримлар бу динга киришдан бутунлай бош тортмоқдалар. Шунингдек, бу каби мутаассиб жамоалар дин душманларини ҳеч қандай уринишларисиз уларга хизмат қилмоқдалар.\nЛа ҳавла вала қуввата илла биллаҳил алийил азийм.\nмахус Ислом Илм\n573 14:38 07.09.2020


Қарздорликларга аниқлик киритилди\nГлавная "ISTE'MOLCHI" Қарздорликларга аниқлик киритилди\nЖамиятимизга туманимизнинг Самандарак қишлоғида яшовчи А.Мўсаевнинг аризаси келиб тушди. Унда фойдаланилган табиий газ ҳисоб-китоби юзасидан эътироз билдирилган. Мазкур аризада кўрсатилган ҳолатлар туман жамияти ва “Водийгазтаъминот” УК туман филиалининг мижозлар билан ишлаш бўлими масъул ходими билан биргаликда ўрганилди.\nЎрганиш жараёнида, истеъмолчининг хонадонидаги газ ҳисоблаш ускунаси соз холатда эканҳеч қандай ташқи таъсир орқали шикаст етказилмагани ва ноқонуний уланиш ҳолатлари йўқлиги, табиий газ учун тўловлар ҳар ойда амалга ошириб келинаётгани маълум бўлди. Истеъмолчининг тўлов дафтарчаси бўйича қайта ҳисоб-китоб қилинганида 201331 сўмлик қарздорлик аслида мавжуд эмаслиги аниқланди.\nҚирқволида қишлоғида яшовчи А.Исмоилов хонадонида фойдаланилган электр энергияси учун 2 000 000 сўм асоссиз қарздорлик ҳисоблангани юзасидан норози бўлиб мурожаат қилди. Мазкур оғзаки мурожаатда баён этилган ҳолатни ўрганиш бўйича туман жамияти ходимлари ва туман электр таъминоти корхонаси ҳуқуқшуноси иштирокида ўрганиш ишлари амалга оширилди. Аризачининг хонадонида янги электрон ҳисоблаш ускунаси ўрнатилгани, эски ҳисоблагичдан қарздорлик мавжуд эмаслиги маълум бўлди. Электрон ҳисоблагичнинг охирги кўрсаткичи ва тўлов варақалари бўйича ҳисобкитоб қилинганида, хонадоннинг қарздорлик ўрнига 61 кВт. ҳақдорлиги аниқланди.\nЎрганиш натижалари бўйича корхона ходимларига “Истеъмолчиларнинг ҳуқуқларини ҳимоя қилиш тўғрисида”ги қонун ҳамда соҳага оид бошқа меёърий ҳужжатлар талаблари тўғрисида тушунтиришлар берилиб, келгусида бу каби англашилмовчиликларга йўл қўймасликлари борасида огоҳлантирилди.\nШунингдек, Говхона қишлоғида яшовчи Х.Эралиеванинг хонадонига табиий газдан 689000 сўм қарздорлик ҳисобланганидан норозилиги бўйича қилган мурожаати ҳам тегишли идора ҳамкорлигида ўрганиб чиқилди. Ҳолат жойида ўрганилганда, ушбу ҳудудда газ босими пастлиги сабабли 2016 йил баҳор ойида тармоқдан узилгани, газ ҳисоблагич ускунаси ўз жойидалиги, ҳеч қандай ташқи таъсир орқали шикаст етмагани ва ноқонуний уланиш ҳолатлари йўқлиги аниқланди. Оилада 7 нафар шахс яшаши ва улардан 3 нафари бюджет ташкилотларида ишлаши сабабли ҳар ойда табиий газ учун тўловларни иш хақлари ҳисобидан амалга ошириб келишаётгани маълум бўлди. Фуқаронинг тўлов варақалари бўйича қайта ҳисоб-китоб қилинганида, табиий газдан қарздорлиги мавжуд эмаслиги ўз исботини топди.\nБағдод шаҳарчасида яшовчи А.Аҳмедов ҳам жамиятимизга табиий газ ҳисоб-китоби юзасидан норози бўлиб мурожаат қилди. Мазкур оғзаки мурожаат бўйича жамият ходимлари ва туман газ идораси мутасаддилари иштирокида ўрганиш ўтказилди. Натижада ҳудудда газ босими пастлиги сабабли хонадон 2015 йил ёз ойларида тармоқдан узилгани маълум бўлди. Туман газ идораси ходимининг билдиришича, корхона маълумотлар базасида фуқаронинг 2013 йил қиш мавсумида табиий газдан меъёр бўйича фойдалангани қайд қилинган ва ушбу суммани ҳар ойда қисман тўлаб бориб, муайян сумма тўланмай қолгани сабабли 856000 сўм қарздорлик пайдо бўлган. Истеъмолчининг тўлов дафтарчасидаги чеклар ҳамда ҳисоблагичнинг охирги кўрсаткичи бўйича қарздорлик қайта ҳисоб-китоб қилинганида хонадоннинг ҳақиқий қарздорлиги 192908 сўмлиги, корхона томонидан фуқарога 663092 сўм қарздорлик қўшимча ҳисоблангани аниқланди.


ОИЛАДА ИЖТИМОИЙ-МАЪНАВИЙ МУҲИТНИ СОҒЛОМЛАШТИРИШ – ДАВР ТАЛАБИ\nBatafsil: Yaratildi: 24.09.2019 08:35 Tahrirlandi: 24.09.2019 08:35 Ko'rishlar soni: 423\nБугун мамлакатимизда юз бераётган туб ўзгаришлар натижасида ҳаётимиз, жамият ўзгармоқда, ватандошларимиз янгиланиш жараёнларида фаол иштирок этишаяпти. Бу бежиз эмас, албатта. Зеро, ҳар жабҳада миллий юксалиш ҳаракатлари кетаётган бир даврда оилаларда ижтимоий-маънавий муҳит барқарорлиги жуда муҳим аҳамиятга эгадир.\nНавоий кон-металлургия комбинати Маънавият ва маърифат маркази томонидан Навоий машинасозлик заводида ташкил этилган тадбир мавзуси шу ҳақда бўлди. Унда Маънавият ва маърифат маркази раҳбари Х.Раупов, “Оила” илмий-амалий тадқиқот маркази Навоий шаҳар бошқармаси бошлиғи Л.Ҳайдарова, Навоий давлат кончилик институти психологи М.Нормуҳаммедовалар мавзу доирасида маърузалар қилишди.\n- Оилада миллий қадриятларни шакллантириш, ота-она етакчи ва намуна бўла олишига эришиш, фарзандларимиз тарбияси учун алоҳида вақт ва эътибор ажратиш зарур. Ҳар қандай шахсга у жамият учун керакли ва қимматли эканлигини уқтира олишимиз лозим. Бола тарбиясида ҳар бир ота-онанинг катта ўрни борлиги тадбир иштирокчиларига аниқ мисоллар билан тушунтирилди ва уларга тавсиялар берилди, - дейди психолог Моҳичеҳра Нормуҳаммедова.\nБугунги кунда жамиятимизда айрим кишиларнинг бойлигини кўз-кўз қилиш учун дабдабали тўйлар қилаётганликлари, шу йўл билан обрў орттиришга интилаётганлиги, бу эса кўплаб оилаларнинг ижтимоий-маънавий муҳитига салбий таъсир кўрсатаётганлиги тадбирда таъкидлаб ўтилди. Ҳаётимизда учраётган оилавий можаролар, ажримлар ва баъзи оилаларнинг иқтисодий қийин аҳволга тушиб қолиши сабаби ҳам кўпинча шу нарсага бориб тақалаётганлиги кўпчиликни ташвишга солмоқда. Оилавий ажрим ҳолатлари таҳлил этилиб, кўрсаткичларнинг салмоқли қисми асосан ёшларнинг характери тўғри келмаслиги, қайнона-келин муносабатлари, тўйдан кейинги қарзлар кабилар оқибатида юзага келаётгани айтиб ўтилди.\n- Жамият тараққиётига тўғаноқ бўлувчи урф-одатларга чек қўймас эканмиз, ижтимоий ҳаётимиздаги айрим муаммолар – бузилган оилалар, етим қолган гўдаклар, норасида болалари билан кўчада қолган муштипар аёллар, оила-турмуш муносабатлари доирасида жиноятлар, жонига қасд қилиш каби иллатлар кўпайса кўпаядики, асло камаймайди, - дейди “Оила” илмий-амалий тадқиқот маркази Навоий шаҳар бошқармаси бошлиғи Л.Ҳайдарова.\nТадбирда иштирокчилар томонидан берилган саволларга мутахассислар жавоблар қайтаришди.\nNKMK yoshlari Mo‘ynoq tumaniga yo‘l olishdi - (359) Rektor va yoshlar uchrashuvi - (303) Kombinat yoshlari Mo‘ynoqda - (297) NKMK yoshlari Mo‘ynoq tumaniga yetib borishdi - (263) NKMK yoshlari bir kunda 32 mingdan ortiq saksovul ko‘chatlarini o‘tqazishdi - (248)


Kutubxona - Tohir Malik. Tilginamdan aylanay (hajviya) / Kiril\nSiz shu sahifadasiz: Tohir Malik. Tilginamdan aylanay (hajviya) / Kiril\nМуаллифТоҳир Малик Асар номиТилгинамдан айланай (ҳажвия)\nТуркумларКутубхона  Xалқлар - Ўзбек/мустақиллик адабиёти Бўлимлар - Ҳажв  Муаллифлар - Тоҳир Малик  Услуб - Наср Шакл - Ҳажвиялар Ёзув - Кирил\nТилЎзб Ҳажм30KBБезатишUzgen (admin@kutubxona.com) Қўшилган2012/10/05 Манбаhttp://www.ziyouz.com/index...\n3 Тиш ва бош\n9 Хандон писта\n12 Эҳтиётдаги бош\n13 Қийин савол\n17 Ҳаво ўзгарди\n18 Гўрковнинг нархи\n20 Алмаштириб берарсиз\n22 Қора хотин\n23 Қора чой\n25 Ўлмайдиган бўлдим\n27 Бахтли умр\n28 Оғзингни ўпади\nТилгинамдан айланай (ҳажвия)\nИнсон боласининг вужудидаги кўпгина аъзолар ақлнинг ҳукмига бўйсунади.\nАйтайлик, қўл, оёқ... ҳатто кўз.\nАқл «Рўпарангдаги жононга қарама», деб буйруқ берса,\nкўз бечора бу амрга бўйсуна қолади. Қулоқни айблаб бўлмайди,\nчунки у кўз каби ёпилиш фазилатидан маҳрум.\nЯхши гапни ҳам, ёмонини ҳам эшитаверишга мажбур.\nТанадаги бўйсунмас, ўзбошимча аъзолардан бири тилдир.\nАқлдан буйруқ келмаса ҳам сайраб ташлайди. Барча бани одам сингари\nкамина ҳам бу қусурдан ҳоли эмаслар. Иҳтиёримсиз айтилган айрим гапларни\nсизларга илиндим, айбситмайсиз.\nБир даврада мучал ҳақида сўз юриб қолди. Каминадан ҳам сўрадиларким:\n-Мучалингиз нима?- деб.\nТўғрисини айтишга истиҳола қилиб дедим-ки:\n-Хотинимнинг мучали «ит».\n-Бизга ўзингизнинг мучалингизни айтинг, дедилар.\nТилгинамдан айланай, ўйлаб ҳам ўтирмай, қийналиб ҳам ўтирмай шартта деди-ки:\n-Эй биродар, хотинимнинг мучали «ит» бўлгач, каминаники «итбоқар»-да!\nДўстлар билан гурунглашиб ўтириб эдик. Биродаримиз гапнинг белига тепиб, ҳали тоғдан, ҳали боғдан сўзлай бошлади-да, кутилмаганда:\n-Мен бир йиллик қовоқни кўрдим, балконда қолиб кетган экан, бир йилда айнимабди,-деб ҳудди улуғ кашфиёт қилгандай керилиб қўйди. Ақлим «кўрсанг кўрибсан-да», деб қўя қолди. Лекин, тилгинамдан айланай, бунга муроса қилмай:\n-Шунга ҳам мақтанасанми, мен эллик йиллик қовоқни кўрганман,-деб юборсами!\n-Лофни ҳам олиб қочасан-да, қани, қаерда кўргансан, исбот эт,-деб талаб қилди биродарим. Ақл «ҳазиллашдим», деб қўя қол», демоққа даъват этди. Тил эса:\n-Исбот қилиш учун узоққа бормаймиз, ана, кўзгуга қарагин, елкангнинг устида турибди. Эллик йилдан бери айнимаса-я...- деб юборди.\nТиш ва бош\nДўстимнинг кайфияти чатоқроқ эди. Ҳол сўрасам, «бошим оғрияпти», деб нолиди. Ақл «чарчагансан, ошнам, дам ол, ширин чой ич...» деб далда бермоқчи эди, тил , ҳай-ҳай-ҳай, шошқалоқ бўлсанг айланай, деди-ки:\n-Э, оғайни оғриқ ёмон-да, тишим оғриганда олдириб ташлаб, қутилган эдим.\nХалқ ардоғидаги санъаткор Ёдгор Саъдиев билан бир масалани ҳеч ҳал қила олмаймиз. Ёдгор акамиз мени, камина эса у кишини заҳарликда айблаймиз. Дунёда тилдаги заҳарлик даражасини белгилаб берувчи ускуна йўқки, бизнинг баҳсимизни ечиб берса.\nКамина селектсионерлик, яъни ўсимликларнинг янги навини яратиш билан шуғулланиб, тувакда бир ўсимлик етишдирдим-да, акамизга бўлган ҳурматимиз ифодаси сифатида унга «Ёдгор Саъдиев номидаги кўп йиллик мевали ўсимлик» деб ном бердим. Тувакдаги бу ўсимлик чиндан ҳам қишин-ёзин мева тугадиким, уни халқда «қалампир» дерлар, айримлар «гармдори» деб ҳам юритарлар. Алқисса шуки, меҳмонлар келиб, қалампирдан тотиб кўриб, унинг захрига беш кетиб, уруғидан сўрадилар. Ақл «индамай бериб юбора қол» деб амр этган эди, тилгинамдан айланай, уруғни бермаслик йўлини топиб, деди-ки:\n-Уруғни беришим мумкин, лекин сизлар буни аслича ўстира олмайсизлар.\n-Нега энди?-деб ажабландилар.\n-Сабабким, камина бу ўсимликни Ёдгор акамизнинг тупукулари ила суғорганман. Қалампир шу тупукдан қувват олгандир...\nОрадан фурсат ўтиб, бетобланиб ётганимда Ёдгор ака ўғиллари Ҳабибуллоҳ билан йўқлаб келдилар-да, меҳрибонлик билан муолажанинг турли йўллари ҳақида гапириб:\n-Сизга илон шўрва дори, илон топиб, шўрва пишириб келаман,-дедилар.\nАқл «Раҳмат, ака, кам бўлманг», демоқчи эди, тилгинамни қаранг:\n-Ёдгор ака, илон қидириб овора бўлманг, шўрвани пиширинг-у битта бармоғингизни теккизиб қўйсангиз бас, - деб юборса-я!\nЁдгор акамизнинг ҳам тилларидан айлансангиз арзийди. Ақллари «Қўй, шу касал одам бир ҳазил қилса қилибди, жавоб қайтарма», дегандир. Лекин тиллари тинч турармиди:\n-Ака, мен шўрвага бармоғимни теккизсам, овқат аччиқ бўлади. Заҳар бўлиши учун сиз тилингизни теккизишингиз керак...\nБошим оғриб ўтирган эдим. Бир оғайним келиб ҳол-аҳвол сўради-да:\n-Мен сенга «Кўп китоб ўқима», деб минг марта айтганман, камроқ ўқисанг, бошинг оғримайди, мана мен битта ҳам китоб ўқимаганман. Ёшим элликдан ошди, лекин шу пайтгача сира бошим оғримади,- деди.\n«Гапинг маъқул», деб қўя қолсам бўларди, лекин тил бунга йўл қўярмиди. Айтган гапини қаранг:\n-Одамнинг боши бўлса, оғриб тургани ҳам маъқул...\nАроқхўрликни хуш кўрувчи танишим Рамазон ойи арафасида:\n-Бир балиқхўрлик қилайлик,- деб қолди.\n-Нечук кўнглинг балиқни тусаб қолди, балиққа бошқоронғумисан?-деб ҳазиллашдим.\n-Рўзадан аввал халқумни тозалаб олай,-деди у.\n«Ниятинг яхши», демоқчи эдим, тилим бошқа гапни айтиб юборса:\n-Тинч океандаги барча балиқларни еб тугатсанг ҳам ҳалқумингни тозалашга кифоя қилмас...\nИймони заифроқ биродаримиз билан кетаётган эдик.\n-Совқотяпман,-деб нолиб қолди.\nТилгинамдан айланай, шу ерда ҳам тинч турмади-я! Айтган гапини қаранг:\n-Биродар, озгина сабр қилинг, дўзахда исиниб оласиз (астағфируллоҳ!).\nЗиёфатда қулупнайнинг фазилатлари мадҳ қилинарди. Мендан:\n-Қулупнай қон босимини туширар эмишми?-деб сўраб қолишди.\nАқлим «ҳа», демоққа шайланган эди, тилим тушмагур чаққонлик қилди:\n-Зиёфатда текин қулупнойни тўйиб есангиз, қон босимингиз тушади. Агар пулингизга сотиб олсангиз, аксинча, кўтарилиб кетади.\nБозор оралаб юрган эдим.\n-Иним, хандон писта олинг,-дедилар бир отахон.-Қаранг, писталар сизга қараб кулиб туришибди.\n«Раҳмат, писта олмайман», деб ўтиб кетаверсам ҳам бўларди, аммо тил бунга йўл бермади:\n-Отахон, писталарингиз менга қараб кулиб туришгани рост, лекин нархини айтганингиздан кейин чўнтак сизга қараб йиғлаб юборади-ку, бунга нима дейсиз?\nБир чала мулла ҳаммани оғзига қаратиб ваъз айтарди:\n-Ўрик нима учун юракка ўхшайди, биласизларми, чунки ўрикни есангиз, юракка қувват бўлади.\nАқлим «балки шундайдир»,деб ўйлашга улгурмай тил тиш ҳатлаб қўя қолди:\nЎша чала мулла:\n-Соч толалари антенна, кечқурун ухлаганингизда руҳларнинг тўлқинини қабул қилиб, сиз туш кўрасиз,-деб қолди. Даврадагилардан бири:\n-Домла, сочи йўқлар-чи, улар антеннасиз ҳам туш кўраверишадими?-деб сўради.\nТилгинамдан ўргилай, чала мулла жавоб топгунича, унинг мушкулини енгил қилиб қўя қолди:\n-Уларники парабал (чиғаноқ) антенна, тушнинг додахўжасини ўшалар кўришади.\nЧала мулла Аллоҳнинг мўъжизаларини гапира туриб дерди:\n-Агар Худо кўзни пешонага эмас, елкангизга ўрнатганида костюмни ечиб қарармидингиз? Қулоқни қўлтиғингизга ўрнатганида биров гапирганида қўлингизни кўтариб турармидингиз? Агар бошни елкага маҳкамламай телпакка ўхшаб, олиб қўядиган қилиб яратганида, бирон жойда бошни олиб қўйиб, эсингиздан чиқиб қолса, нима қилардингиз?\n-Ҳамманинг эмас, шу чала мулланинг бошини олиб қўядиган қилиб яратса, яхши бўларди,-деб юборди тилгинам.\n-Нега?-деб ажабланиб сўрадилар.\n-Шу боши эсидан чиқиб қолса, бунинг ўрнига ақллироқ бошни олиб ўрнатармиди...\nЎша чала мулла илм олиш хусусида гапириб, мақтаниб қолди:\n-Илмимиз етарли даражага етди. Ҳар қандай саволга жавоб топа оламиз.\n-Домла, унчаликмасдир,-дедим.-Менинг Раҳматилла ошнамга рўпара бўлсангиз, теша тегмаган саволларни қалаштириб ташлайди-ки, лол қоласиз.\n-Масалан, нимани сўрашлари мумкин?\n-Масалан, у «Домла, ифтор чоғида оғизни ароқ билан очган маъқулми ё конъяк биланми?» деб сўраб қолса, жавоб бера олармикинсиз?\nДомла тушмагур Раҳматилла ошнамга рўпара келмаёқ мағлуб бўла қолдилар.\n-Унинг томи кетган,-деди дўстим.\n-Бундай бўлиши мумкин эмас,-дедим.\n-У асли томсиз туғилган эди...-деди тилим.\nҲамкасбим билан суҳбатлашиб ўтирган эдим. Катакдаги товуқ қақағлаб қолди.\n-Битта тухум туғиб шунча ваҳима қилади-я,-деди ҳамкасбим кулиб.\n-Шапалоқдек китоби чиқиб, мақтаниши оламни бузадиган шоирга ўхшайди, бизнинг товуқ,-деб юборди тилим.\nИссиқ жонмиз-да, беҳос қулоғим оғриб, қулоқ, бурун, томоқ дўхтири бўлмиш дўстимникига чиқдим.\n-Ҳа, нечук, биз ғарибларни йўқлаб қолибсан, дўстим, мени кўргинг келиб қолдими?-деб ҳазиллашди дўхтир.\n-Сени мен эмас, қулоғимнинг кўргиси келиб қолибди,-деб юборди барака топгур тилим.\nҚон босимим ошиб, бошни боғлаб ётган эдим. Аҳли аёлим кириб, ҳол сўраб:\n-Об-ҳаво ўзгарса, сизнинг босимингиз ҳам ўзгарадиган бўлиб қолди, бугун кўчага чиқманг,-дедилар меҳрибонлик билан.\n-Гапингиз тўғри, об-ҳаво ўзгарса, қон босими ҳам ўзгаради. Лекин хотин ўзгарса, ҳар қандай қон босими яхшиланиб кетармиш,-деб юборди тилгинам.\nДўхтир юракка қувват бўлувчи янги дори чиққанини айтиб, изоҳ берди:\n-Дорини ўзимизнинг дорихонадан олинг. Бошқа жойларда йигирма минг сўм, ўзимизда ўн олти мингга беради.\nБуни эшитиб, кулимсирадим.\n-Нега куляпсиз?-деб ажабланди дўхтир.\n-Ёзиб берган дорингизнинг нархи гўрковнинг нархи билан бир экан,-деб юборди бемаъни тилим. Бу ҳам етмагандай яна изоҳ бергани-чи:-Аммо фарқи ҳам бор. Дорининг кафолати йўқ, гўрковнинг кафолати борким, нақ суваб ташлайди.\nДўхтир жиддий парҳез лозимлигини уқтириб, ейиш мумкин бўлмаган таомларни санаб кетди. «Қаймоқ ҳам мумкинмас», деганда «айтсангиз-айтмасангиз қаймоқ емайман»,-дедим.\n-Нима учун?-деб сўради дўхтир ажабланиб.\n-Жуда қиммат-да,-деб тўғрисини айтиб қўя қолди суяксиз тилгинам.\nДўхтир яна рўйхатни давом эттириб, охирида «тушундингизми?»-деб сўради.\n-Фақат битта нарсага тушунмадим, нафас олишим мумкинми?-деб юборди тилгинам.\nБир учрашувда «Нега хотинингизни олиб келмадингиз?» деб сўрашди.\n-Кейинги сафар, албатта, олиб келаман. Кўрарсиз, ёқса ёқди, ёқмаса алмаштириб берарсиз,-деди тилгинам талтайиб.\nДўхтир жаноби олийлари каминага марҳамат кўргазиб, сиҳатимни асрамоқ умидида бир қатор маслаҳатлар бердиларким, барчасини эслаб қолмоқ учун битта бош камлик қиларов, дейман. Хусусан, парҳезга доир талабларга битта нафсу битта қориннинг чидамоғи мушкул ҳолдир. Аллоҳ бандалари учун яратган неъматлар бир бошдан саналиб, «ейиш мумкин эмас», деган ҳукм ўқилди. Ажабо! Қўй гўштини банда емаса, бўрининг қорни учун яралибдимикин? Оқ нонни банда емаса, сигирга байрамми экан? Асти-асти бундай саволлар билан дўхтиржон кўнгилларини хира қилмадим. Эсим жойида! Аммо тилда эс йўқ. Дедики:\n-Дўхтиржон, сиз буюрган парҳез рўйхатини эслаб қолишим қийин. Мен ўзим учун махсус парҳезни тартиб этганман.\n-Айтинг, эҳтимол, бошқа беморларга ҳам тадбиқ этурмиз.\n-Каминанинг парҳез рўйхати узун эмас: дастурхон устидаги текин неъматларнинг барчасини емоқлик мумкин. Чунки «текин томоқ танни тоза қилур», демишлар. Бироқ, ўз пулингга сотиб олиб ейиладурғон неъматларга эҳтиёт бўл. Дўхтурнинг парҳезини фақат ўзинг сотиб олғувчи неъматларга нисбатан тўғри деб бил!\nДўхтир парҳез буюргач, каминага оқ нон ейиш қатъий таъқиқланди. Таомланиш вақтида муҳтарамаи хотинхўжа теппамизда уруш давридаги «гестапо» янглиғ соқчиликда турадурлар. «Гестапо»дан фарқлари – қўлларида ўқланган автомат йўқ халос. Аммо тиллари ҳамиша заҳарли ўқлар билан ўқлоғлиқ туради-ки, «гестапо» автоматидан бир амаллаб паналаниш мумкин, аммо тил ўқларидан сақланиш мутлақо мумкин эмасдир. Шу боис камина чойни ҳам муте ҳолда ичур, атрофда раҳм қилғувчи зот топилмас. Бахтимдан айланай, бу кун нонушта пайти ҳазрат хотинхўжани қўшни чақириб қолди-ю озодлик ҳавосини туйиб, дастурхондаги оқ нонга зўр ҳаяжон ила қўл узатдим. «Элакка чиққан хотин эллик оғиз гап гапирар», демишлар экан. Аммо бизнинг қўшни элакка эмас, пулга чиққани учун эллик оғиз ўрнига бир оғизгина гап кифоя қилғони сабабли хотинхўжамиз изларига тезгина қайтдилар. Бир тишлам оқ нон қора нондан безор бўлган ошқозонимизга хушхабар олиб тушишга улгурди халос. Икки тишламга улгурмай, қўлимга яна қора нон тутқизилгач, кўзларимга ёш келиб дедимки:\n-Энди фақат қора нон ейманми?\n-Дўхтир руҳсат бермагунича шунақа бўлади.\nАлам туфайли кўзларим ёшлангани билан тилим бақувват эди. У дадил деди-ки:\n-Агар қора нон ейдиган бўлсам, унда менга қора хотин ҳам олиб беринглар!\nЗиёфатда ўлтурар эдик. Хизмат қилиб юрган йигитча кириб сўрадики:\n-Чой қанақасидан бўлсин? Кўкми, қорами?\nБиров «қора» деди, яна биров «кўк». Йигитча менинг хоҳишимни сўраб эди, шошқалоқ тилим дедики:\n-Иним, яхшилаб билиб олинг: менга чойнинг қораси маъқул, пулнинг эса кўки ёқади!\n-Нега йўталяпсиз?-деб сўрадилар.\n-Тирик одам тириклигини билдириб туриши учун йўталиб тургани дуруст,-деди тилим.\nИттифоқо қўйхонадаги қўчқорлардан бири йўталиб қолди. Охурга ҳашак ташлаб қўйишни ўзи учун энг оғир машаққат деб билган ўғлим «қўйларнинг ҳарна битта камайгани яхши», деган умидда деди:\n-Шу қўчқорни сўйиб юбора қолайлик, қаранг, йўталяпти.\n-Йўталаётган бўлса, тузатиш ҳаракатини қил, мен йўталганимда дарров сўйиб юбормайсан-ку,-деди тилгинам.\nЖанозадан қайтаётган хотинлар марҳумнинг яқинлари қандай айтиб йиғлаганини, албатта, бир-бир муҳокама қиладилар. Бу каминага ҳам маълум. Маҳалладаги бир жанозадан кейин хоним-афандидан шу ҳақда сўрадим.\n-Юрагим эзилиб турувди, гапларига эътибор қилибманми?-дедилар.\n-Бекор турмай эшитсанг бўларди. Яна ўн йилми ё ўттиз йилданми кейин ўтадиган бўлсам чиройли-чиройли гапларни айтиб, ҳаммани қойил қолдириб йиғлашингиз керак,-дедим.\n-Бемаъни гапларни гапирманг!-деб жеркиб бердилар. Мен эсам қитмирликни давом эттирдим:\n-Нима, чиройли гапларингизга арзимайманми?\n-Арзийсиз, лекин бунақа бемаъни гапларни айтиб, асабимни бузманг.\n-Унда сиз ҳам чиройли йиғлайман, деб ваъда беринг.\n-Йўқ!-дедилар қатъий хоним.\n-Йўқ!-дедилар яна ҳам қатъий равишда.\nОғзимни юмсам ҳам бўларди, лекин тилгинам тиш ҳатлашдан тийилмади:\n-Мен чиройли йиғлашингизни эшитиб, би-ир роҳатланиб ётмоқчи эдим-да. Йиғламайдиган бўлсангиз, ўлиб нима қилдим, бўлди, ўлмайман.\nТўйимизга ўттиз беш йил тўлган кун эди. Эрталаб хизматга кетар чоғида «уйда тарози борми?» деб сўрадим. «Йўқ», дедилар хоним-афанди. «Нега йўқ? Масковдан олиб келган осма тарози қайда қолди?» дедим ранжиб. Хизматдан қайтиб, овқатланиб ўтирганимда хоним-афандим қўшнилардан бирининг шахсий мулкига айланиб қолган тарозини топиб қўйганини ғурурланиб маълум қилдилар. «Неча килогача тортар экан?» деб сўрадим. «Ўн килогача», дедилар. «Кам экан, бу бўлмайди, бошқа тарози топиш керак», дедим. «Нимани тортмоқчисиз ўзи?» деб қизиқдилар. «Тўйдан кейинги ўттиз беш йил ичида йиғилиб қолган пешонамнинг шўрини тортишим шарт бўлиб қолди»,-деб юборди тилгинам. Тилгинамнинг тўй билан табриклаганига ўзингиз тушунгандирсиз?\nЁзувчининг хотини бўлиш осонмас. Айниқса, ёзувчи тўғри гапни ҳам киноя санчиғига илиб узатса, бундай хотиннинг қаҳрамонлигига тан бериш керак. Бир куни хаёлга берилиб ўтирган эканман, хоним-афандим «дард ҳуруж қилдимимин?» деган ҳавотирда «Ҳа, адаси нима бўлди?» деб сўрадилар. Бу онда «янги китобдаги бир воқеага хаёлим кетибди», десам тушунмайдилар. Шу учун тилимга эрк бериб қўя қолдим:-\n-Бир нарсани эслай олмаяпман, хоним, нечанчи йилда эрга теккан эдингиз?\n-1972 йилда, нега эслаб қолдингиз?-дедилар ажабланиб.\nБундан ўғлим ҳам ажабланган эди, энди тилим гапни унга қаратди:\n-Қачондир, яна йигирма йилми ё қирқ йилданми кейин оламдан ўтсам, қабрга тузукроқ тош қўйдир. Ёзувига эҳтиёт бўл: «ёзувчи» ёки «ҳурматли одам» деган гапларни ёздирма. Ёзув камтарона ва оддий бўлсин, эшит: «Тоҳир Малик. 1946 йилда туғилиб, 1972 йилга қадар одамга ўхшаб бахтли умр кўрган», вассалом!\nТўйдан қайтаётган эдик, танишларимдан бири учраб қолиб мен билан қучоқлашиб кўришди, кейин меҳри товланиб кетдими ё ҳазил тариқасидами: «Китоб ёзган қўлларингизни бир ўпай», деб ўпиб қўйди. Ҳазил-ҳузулдан кейин хайрлашиб, машинага чиқаётганимизда дўстларимдан бири:\n-Дунёда адолат йўқ, бунинг китобидаги воқеларни айтиб бергувчи мен-ку, бунинг қўлини ўпишади-я!-деди кулиб. Дўстимнинг даъвоси бежиз эмасди. Болаликда кўп овқат егани учун ҳамма унга «Бўтқа» деб лақаб қўйган эди. Шу дўстимнинг ҳурмати учун «Шайтанат»даги Асадбекнинг югурдакларидан бирига унинг лақабини олиб бергандим. Дўстим шуни назарда тутиб кўп ҳазиллашарди. Ҳозирги ҳазили ҳам ўринли эди. Шу учун мен ранжимадим, аммо тилим тинч туролмади:\n-Айни ҳақиқат,-деди у.-Мен китобни қўл билан ёзганим учун қўлимдан ўпдим. Сен оғзингда айтиб турасан, ҳозир айтаман, оғзингни ўпиб кетади...\n"http://www.kutubxona.com/wiki/index.php?title=Tohir_Malik._Tilginamdan_aylanay_(hajviya)_/_Kiril&oldid=6807" dan olindi


Тошкент вилоятида янги иссиқлик электр станцияси ишлай бошлайди\nТуркия компанияси Тошкент вилоятида иссиқлик электр станциясини қурмоқда\n24 Dekabr 10:01 Иқтисодиёт\nИЭС ТОШКЕНТ ВИЛОЯТИ ТУРКИЯ ҚУРИЛИШ\nТошкент вилоятида Туркия компанияси томонидан йилига 550 миллион куб метр табиий газ тежайдиган иссиқлик электр станцияси қурилмоқда.\nТуркиянинг Aksa Enerji компанияси томонидан Тошкент вилоятида давлат-хусусий сектор негизида 240 МВт қувватга эга эстрадиол электр станцияси ва 230 МВт қувватга эга газ-поршенли электр станцияси қурилиши лойиҳаси амалга оширилмоқда.\nОбъектда қурилиш-монтаж ва ишга тушириш ишлари олиб борилмоқда. Кеча, 22-декабр куни электр станциясининг очиқ тақсимлаш мосламасига биринчи кучланиш берилди. Айни пайтда заводнинг ёрдамчи ускуналари ҳам фойдаланишга топширилмоқда.\nЯқин 7-8 кун ичида электр стансияси Ўзбекистоннинг ягона электр тармоғига уланиб, электр энергиясини етказиб бера бошлайди.\nЭлектр станцияси ишга туширилиши натижасида йилига 3,9 миллиард киловатт-соат электр энергияси ишлаб чиқарилади. Лойиҳанинг ўзи эса йилига 550 миллион куб метр табиий газни тежаш имконини беради.\nЭслатиб ўтамиз, мазкур инвестиция лойиҳаси Ўзбекистон Республикаси Президентининг фармонларига мувофиқ давлат-хусусий шериклик асосида амалга оширилмоқда.


Туркияда кучли ёмғирлар туфайли сув тошқинлари юз берди (фото, видео) - Daryo\n22:16, 22.07.2021 77150\nТуркия шимоли-шарқидаги Ризо ва Артвин вилоятларида кучли ёмғирлар туфайли сув тошқинлари юз берди. Ушбу ҳудудларда табиий офат оқибатини бартараф этиш ҳамда қидирув-қутқарув ишлари бошланган. Бу ҳақда мамлакат Фавқулодда вазиятлар бошқармаси ахборотига асосланиб «РИА Новости» хабар берди.\n«Бугун кучли ёмғирлар оқибатида Артвин вилоятидаги Архави ҳудудида сув тошқини юз берди. Архави дарёси тошган ва аҳоли яшайдиган турар жойлардаги йўллар сув остида қолган. Табиий офат оқибатида зарар кўрган фуқароларни излаш ва қутқариш ишлари давом эттирилмоқда. Ризо вилоятидаги Финдикли туманида ҳам Архави билан деярли бир хил вазият ҳукмронлик қилмоқда», — дейилади Туркия Фавқулодда вазиятлар бошқармасининг маълумотида.\nСув тошқинлари юз берган ҳудудларга Туркия ички ишлар вазири Сулаймон Сўйлу етиб келган. Унинг сўзларига кўра, тошқин оқибатида одамлар ҳалок бўлмаган, аммо икки нафар фуқарога тан жароҳати етган.\nАввал Тожикистонда сел келиши оқибатида камида 10 нафар одам ҳаётдан кўз юмгани, Хитойда сув тошқини туфайли 100 минг киши эвакуация қилингани, метрони сув босиши оқибатида ўнлаб одамлар ҳалок бўлгани хабар қилинди.\nМавзуга доир: Видео: сув остида қолган Германиядаги Audi дилерлик маркази\n13 июль куни Наманган вилояти Косонсой туманида сел келиши оқибатида 8 киши ҳалок бўлган, кейинчалик 17 июлда табиий офат қурбонларининг сони 9 нафарга етганди. 20 июлда Шаҳрисабзнинг Кўл қишлоғига сел келиб, қишлоққа олиб кирувчи ягона йўл 10 соатга ёпилиб қолган, Шаҳрисабз туман фавқулодда вазиятлар бўлими мазкур ҳолатга расмий изоҳ берганди.\nШунингдек, 20 июлда Наманганда сел оқибатида иккита кўприк шикастланган, Андижон вилоятида ҳам кучли ёмғир кузатилганди, 21 июлда сув тошқинидан жабрланган 132 нафар фуқаро эвакуация қилинган ва сув босган ҳудудларда дезинфекция ишлари олиб борилган.\nМавзуга доир: Фото: Наманганда сел оқизиб кетган автомобиллар\n14:26, 10.01.2022 71948\n11:17, 11.01.2022 64588\n16:44, 10.01.2022 59049\n00:13, 28.01.2022 4927\n23:46 Бугун 4688\n23:33 Бугун 4536\n23:18 Бугун 7881\n00:52, 26.01.2022 86472\n00:19, 26.01.2022 78581\n20:55, 26.01.2022 72182


Санкт-Петербургда МДҲ мамлакат раҳбарларининг норасмий учрашуви бўлиб ўтади - Zamin.uz\nСанкт-Петербургда МДҲ мамлакат раҳбарларининг норасмий учрашуви бўлиб ўтади\n6 декабрь куни Россиянинг Санкт-Петербург шаҳрида Коллектив хавфсизлик шартномаси ташкилоти (КХШТ) саммити, МДҲ мамлакатлари раҳбарларининг норасмий учрашуви бўлиб ўтади. Шунингдек, Евроосиё иқтисодий иттифоқи (ЕОИИ) ташкилоти саммити бўлиши ҳам режалаштирилган. Бу ҳақда Россия президентининг матбуот котиби Дмитрий Песков хабар берган.\nБундан бироз аввал Россия Давлат думаси спикери Ўзбекистонга КХШТ Парламент ассамблеясида кузатувчи мақомини таклиф этгани маълум қилинганди.\nОстонада 8 ноябрда бўлиб ўтган КХШТ саммитида ташкилотнинг янги бош котибини тасдиқлаш масаласи очиқ қолган. КХШТ аъзолари уни 6 декабрда Санкт-Петербургдаги саммитда қайта кўриб чиқишга келишиб олишган эди.\nКоллектив хавфсизлик шартномаси ташкилоти (КХШТ – ОДКБ) ҳарбий-сиёсий блокдир. КХШТ аъзолари — Россия, Арманистон, Беларусь, Қирғизистон, Тожикистон ва Қозоғистон. Ўзбекистон бу ташкилотдан 2012 йилда чиқиб кетган. Ташкилотнинг асосий мақсади тинчликни, халқаро ва ҳудудий хавфсизликни мустаҳкамлаш, коллективлик асосида аъзо мамлакатларнинг мустақиллиги, ҳудудий бутунлиги ва суверенитетини ҳимоя қилиш. Ушбу мақсадларга эришишда сиёсий чоралар устуворликка эга. «Замин» янгиликларини «Вконтакти»да кузатиб боринг\nЯнгиликлар » Дунё » Санкт-Петербургда МДҲ мамлакат раҳбарларининг норасмий учрашуви бўлиб ўтади


Раққоса Паризода: “Бегона эркакларнинг бузуқ фикри ҳаётимни заҳарламоқда”\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Раққоса Паризода: “Бегона эркакларнинг бузуқ фикри ҳаётимни заҳарламоқда”\t11:15, 14 октябрь 2016\tРаққоса Паризода Instagram`даги саҳифасида уни кузатиб бораётган эркакларни блоклади. Бу ҳақда раққоса шундай дейди: “Бугундан бошлаб, профилим фақат қизлар учун. Йигитларга менинг профилимда ўрин йўқ ва блоклашга мажбурман”\nРаққосанинг мазкур қарори баъзи мухлислар томонидан эътирозларга сабаб бўлди. айримлар эса Паризодани қўллаб-қувватлаб, мазкур қарорга келишига айнан нима сабаб бўлганини сўраган. Уларга жавобан раққоса қуйидагиларни маълум қилди: “Мен оилалиман, эрим рухсат берган нарсани қиламан, лекин бегона эркаклар буни кўриши, билиши шартмас экан. Уларнинг бузуқ фикри бизнинг ҳаётимизни заҳарлар экан”.


13:33 19.09.2017 (Янгиланган 12:58 20.09.2017) Ҳавола олиш\nЎзбекистон президенти Шавкат Мирзиёев Олмалиқ кон-металлургия комбинати юлшқарув тизимини янада такомиллаштириш тўғрисидаги қарорга имзо чекди\nТОШКЕНТ, 19 сен — Sputnik. Ўзбекистон президенти Шавкат Мирзиёев Олмалиқ кон-металлургия комбинати бошқарув тизимини такомиллаштириш тўрисида қарор чиқарди.\nТошкентда янги металлургия заводи қурилади\nИшлаб чиқариш самарадорлигини ошириш, минерал-хомашё базасини кенгайтириш ва руда, рангли, қимматбаҳо ва нодир металлар қазиб олиш ҳамда ишлаб чиқариш ҳажмини кўпайтириш мақсадида чоралар қабул қилинади.\nПрезидент веб сайтида эълон қилинган қарорга кўра, комбинатда ишлаб чиқаришни ташкил этишнинг замонавий усуллари жорий этилади, хориждан сармоя жалб этиш мақсадида фаол инвестицион сиёсат олиб борилади.\nШунингдек, "Олмалиқ КМК" АЖда рангли, қимматбаҳо, нодир металлар ва қаттиқ қотишмалар соҳасида илмий-тадқиқот ишлари ташкил этилади. Мутахассислар янги технологиялар ва инновацион ишланмалар ишлаб чиқиш ва ишлаб чиқаришга жорий этиш билан шуғулланадилар.\nБундан ташқари, муҳандис-техник ва бошқарув кадрлари қайта тайёловга юборилади.


Уни «100 йиллик қамоқ» жазоси кутмоқда. Тинчлик бўйича Нобел мукофоти лауреати Мария Ресса ҳикояси\nМария Ресса Филиппин президентининг «гиёҳвандликка қарши уруш»ига қарши йиллар давомида курашиб келди. Тазйиқ ва сиёсий таъқибларга учрашига қарамай «тролл фабрикалари» фаолияти бўйича текширувлар ўтказди.\n2021 йил Тинчлик бўйича Нобел мукофоти Россиянинг «Новая газета» нашри бош муҳаррири Дмитрий Муратов ҳамда филиппинлик тадқиқотчи журналист Мария Рессага демократия ҳамда барқарор тинчлик ўрнатилишининг дастлабки шарти бўлган фикр билдириш эркинлигини ҳимоя қилиш бўйича интилишлари учун берилди.\nХўш, кўпчилик учун журналистлар таҳдид остида бўлган мамлакатда матбуот эркинлиги учун курашишнинг ёрқин намунасига айланган Мария Ресса ким ва у нима сабабдан бундай юксак мукофотга лойиқ кўрилди?\nМария Ресса 1963 йилда Филиппин пойтахти Манилада туғилган. Жуда ёш пайтидаёқ отаси вафот этади, онаси эса Америкага ишлашга кетишга мажбур бўлади. Ресса тўққиз ёшлигида Филиппинда давлат тўнтариши содир бўлади, мамлакат президенти Фердинанд Маркос Конгресс билан зиддиятлари сабаб фавқулодда ҳолат эълон қилади ва конституцияни бекор қилади. 1973 йилда онаси Рессани ҳам Америкага олиб кетади.\n«Мен Нью-Жерси штатига бордим, ўша пайтда инглиз тилида зўрға гаплашардим ва ўзим учун бу ердаги катта оқ дунёда калта жигарранг бола нима қилаётганини аниқлашим керак эди», дейди у BBC мухбири Лейси Доусет билан суҳбатда.\nДастлаб Ресса Нью-Жерсидаги Томс Ривер ўрта мактабини, кейин Принстон университетини имтиёзли диплом билан тугатади ва Филиппиндаги Дилиман университетида ўқишни давом эттириш учун тўлиқ имтиёзли стипендияни қўлга киритади. Бу пайтда диктатор Маркос фавқулодда ҳолатни бекор қилган бўлишига қарамай мамлакатни бошқаришда давом этмоқда эди. 1986 йилда у навбатдаги президентлик сайловларида ҳам ғалаба қозонади, лекин асосий рақиби, мухолифатнинг ўлдирилган етакчиси Бенигно Акинонинг беваси Корасон Акино мағлубиятини тан олмайди. Юз минглаб намойишчилар кўчаларга чиқишади ва Маркос мамлакатдан қочиб кетади. Мана шундай сиёсий беқарор вазиятда Мария Ресса ўз ватанига қайтди.\n«Мен ҳар доим Қўшма Штатларда америкалик эмаслигимни ҳис қилардим, кейин Филиппинга қайтиб келдим ва бу ерда филиппинлик ҳам эмаслигимни англадим», дейди у.\nЖурналистика томон қадамлар\nУ дастлаб телевидениеда ишлай бошлади, бир йилдан кейин продюсерлик компаниясига асос солди. 1988 йилда эса АҚШнинг СNN нашрига ишга киради ва 1995 йилга келиб СNN’нинг Манила ва Жакартадаги иккита бюроси бошлиғи лавозимига кўтарилади.\nРесса мамлакатдаги этник тозалаш ва сепаратизм ҳаракатлари ҳақида кўплаб мақолалар ёзди. Жануби-Шарқий Осиёда «Ал-Қоида» фаолияти бўйича текширувлар ўтказди. У сайловлар ва сиёсий инқирозларни ёритган, президентлар ва бош вазирлар билан суҳбатлар ташкил қилган. 2000-йиллар бошларига келиб, Мария Ресса кўп мукофотларга сазовор бўлган таниқли журналист сифатида эътироф этила бошлайди. Филиппиннинг энг йирик медиа компанияси АBC-СBN’нинг янгиликлар бўлимига раҳбарлик қилди, сўнгра ташкилотнинг вице-президенти лавозимига кўтарилди. АBC-СBN’да олти йил ишлаган Ресса 2010 йилда шартномасини узайтирмаслигини маълум қилади ва ишдан кетади.\n«Журналистикани қийин кунлар кутмоқда. Таҳририят мустақиллигини қадрланг ва ҳимоя қилинг. Сизга аниқлик, қатъият ва дадиллик тилайман, яхшилик учун курашинг», деб ёзади хайрлашув мактубида.\nRapplerʼга асос солиниши\nИшдан кетгач беш нафар собиқ ҳамкасби билан 2012 йилда Rappler онлайн янгиликлар сайтига асос солади. Сайт номи инглизча «rap» — қаттиқ танқид қилмоқ, тўлқин ҳосил қилиш сўзидан олинган.\nУ Rapplerʼни Филиппиндаги энг йирик янгиликлар сайтига айлантириш ниятида эди, шу мақсадда мамлакатдаги ушбу соҳада ишлайдиган энг кучли мутахассисларни ишга жалб қилади.\nҲозирда сайтнинг Facebookʼда 4,5 миллиондан ортиқ обуначиси бор ва Rappler ўзининг кучли таҳлиллари ва суриштирувлари билан машҳур бўлган.\nКузатувчиларнинг таъкидлашича, Rappler муваффақияти марказида Ресса хонимнинг улкан хизматлари ётади.\nBBC’нинг Маниладаги мухбири Ҳовард Жонсон Рессани жозибали маърузачи, ўткир таҳлилий тафаккур эгаси сифатида тасвирлайди. «У ўз тингловчиларига, айниқса, ижтимоий тармоқларда ўз соҳасига алоқадор мураккаб ижтимоий воқеаларни яхши тушунтириб бера олади», дейди Ҳовард Жонсон.\nПрезидент билан муносабатлари\n2016 йилда 71 ёшли Родриго Дутерте Филиппин президентлигига келади. Аммо Дутертенинг сиёсий карьераси 1986 йилда (Мария Ресса ўз ватанига қайтган пайтларида) бошланган: у дастлаб Давао шаҳри вице-мэри этиб тайинланган, кейинроқ мэрлик сайловларида ғолиб бўлган. У бу лавозимда қисқа танаффуслар билан 32 йил ишлаган. 2015 йилда Мария Ресса Дутерте билан интервьюсининг кириш қисмида ёзганидек, Давао жиноятчилар бошпанасидан «тинчлик воҳаси» ва Филиппиндаги биринчи «ақлли шаҳар»га айланади, бу ерда барча давлат хизматлари рақамлаштирилган.\nДутерте коррупция ва гиёҳванд моддалар савдосига қарши курашни ваъда қилиб, сиёсий очколарни қўлга киритади. Ресса билан суҳбатда Дутерте ҳатто баъзи қотилликларга алоқадорлигини ҳам инкор этмаган.\n«Менга қарши иш қўзғатилгани ҳаммага маълум, улар менинг исмим ҳатто АҚШ Инсон ҳуқуқлари бўйича олий комиссиясининг материалларида ҳам борлигини айтишади. Aйтишим мумкинки, бу кундалик ишимизнинг бир қисми эди», деган у Рессага берган интервьюсида.\nДутертенинг яна қўшимча қилишича, фақат зўравонлик ва диктатура мамлакатдаги сиёсий институтлар заифлигининг ўрнини қоплай олади. У ўзини сўл қанот диктатори деб атайди ва шовинистик қарашларини тан олади.\n«Бу нарсалар кишида ҳайрат уйғотади: у шафқатсиз ва ҳалол, баъзида дабдабага ружу қўйган, ҳазилкаш, кибрли ва мутлақо муросасиз одам. У ҳақиқий эди, бу айниқса ижтимоий тармоқларнинг роли ошиб бораётган бугунги даврда жуда қимматлидир», деб ёзади Ресса.\nМамлакатда ижтимоий тармоқлар тез оммалашаётган эди. 2016 йилда Филиппин аҳолисининг 44 фоизидан 47 фоизигача қисми интернетдан фойдаланган, ижтимоий тармоқлар учун кунига ўртача 3,2 соатдан 5,2 соатгача вақт сарфлаган бўлса, кейинги йилда жами 105 миллион аҳолидан 61 миллиони Facebook фойдаланувчисига айланган. Рессанинг сўзларига кўра, расмий давлат ташкилотларига ишончсизлик пайдо бўлганида, ижтимоий тармоқлар янгиликлар тарқатиш ва фикр билдириш учун асосий майдонга айланади.\nRappler президентнинг «троллар фабрикаси»дан қандай фойдаланиши ва жамоатчилик фикрини манипуляция қилишга уринаётгани ҳақида ҳисобот эълон қилди. Хусусан, ижтимоий тармоқларда нотўғри маълумотлар тарқатиш кампанияси бошлангани фош этилади.\nЭнг машҳур кўзбўямачиликлардан бири, Филиппин наркомафияси вакиллари томонидан зўрланган ва ўлдирилгани айтилган тўққиз ёшли қизнинг фотосурати эди. Ҳукумат ўзини бу вазиятда гиёҳвандлик ва наркомафияга қарши курашаётган сифатида кўрсата бошлайди, ижтимоий тармоқларда «шовқин» кўтаради. Фактлар Rappler томонидан текширилганда, фотосурат Бразилияда олингани, ҳукумат ишлари эса одамлар онгини манипуляция қилишга уринишдан бошқа нарса эмаслиги маълум бўлади.\nСуриштирувларга кўра, Дутертега тегишли экани айтилаётган нашрлар ижтимоий тармоқларда бир қанча сохта мақолалар чоп этади. Президент мухолифатлари сайловда фирибгарлик ишлатганликда ёки гиёҳванд моддалар савдосига алоқадорликда айбланади.\nМаълумотларга кўра, ижтимоий тармоқлардаги сохта аккаунтлар Хитойдан, маълум қисми эса Саудия Арабистонидан бошқарилган.\n2016 йилда Дутерте ҳақидаги яна бир мақола чоп этилгандан сўнг Мария Рессага «троллар» ҳужум қилишади ва уни ҳақоратли изоҳлар билан «сийлашади». Ҳужум ҳозиргача давом этмоқда ва бу Халқаро журналистлар маркази томонидан ўтказилган тадқиқот учун ҳам асос бўлади. Facebook ва Тwitter’даги «нафратли» изоҳларнинг деярли 60 фоизи унинг профессионал обрўсига путур етказишга қаратилган бўлса, 40 фоизида шахсияти ва ташқи кўриниши муҳокама қилинган. Facebook’да Ресса қўллаб-қувватланган ҳар бир изоҳга ўртача 14та нафратли изоҳ тўғри келади.\nЎтган беш йиллик давр мобайнида Мария Рессага деярли ҳар куни ўлим хатлари, зўрлаш, қийноқ ва қотиллик таҳдидлари билан хабарлар келган.\nҲисобот муаллифларига кўра, бундай ҳужумларнинг оқибатлари қурбонлар учун ҳам шахсий, ҳам профессионал даражада ҳалокатли бўлиши мумкин, шунингдек, уларнинг оилалари ва яқинларига аянчли даражада руҳий таъсир қилади.\nRappler бошқа машҳур мақолаларини ҳам эълон қилгандан кейин Рессага таҳдидлар янада кучаяди. Facebook журналистни қўллаб–қувватлашини билдиради ва ҳар қандай таҳдид ёки ҳақорат ҳақида шунчаки шикоят қилишини сўрайди, лекин Рессанинг ҳисоб-китоб қилишича, битта изоҳ ҳақида шикоят юборганида, унга яна шундай тўртта «нафратли» изоҳ келган бўлади.\nРесса қарашларини ҳамма ҳам бирдек қабул қила олмаслигини ва нафратли изоҳларни қабул қилишга ўрганиб қолганини айтиб ўтган.\nҲатто сайловолди кампанияси пайтида ҳам Дутерте ўлим жазосини тиклаш ниятида эканини эълон қилди ва Манила кўрфазидаги балиқлар жиноятчилар гўшти билан тўйдирилиши ҳақида ваъдалар беради.\nХалқаро Амнистия ташкилоти маълумотларига кўра, унинг президентлигининг дастлабки олти ойида сайловчиларга ваъда қилинган «гиёҳвандликка қарши кураш» доирасида етти мингдан ортиқ одам судсиз ва терговсиз ўлдирилган. Аммо президентга оммавий ахборот воситалари унинг иш услубини ёритиши ёқмаган.\n2017 йилда Дутертени танқид қилган Daily Inquirer нашри президент билан алоқаси бор миллиардер Рамон Ангуга сотиб юборилган. 2020 йилда мамлакатнинг энг йирик АBC-СBN телеканали (11 минг ходим ишлайди) эфири узиб қўйилади, Конгресс телеканал лицензиясини янгиламайди.\nRapplerʼга ҳам ҳукумат томонидан кўплаб босимлар ўтказилган. 2017 йилда Родриго Дутерте нашрга америкаликлар хўжайинлик қилиши ва таҳририят сиёсатини белгилаб бериши ҳақида айтиб ўтган.\n2018 йилда Rappler мухбири билан гаплашган президент: «Агар сизлар бизга ахлат ирғитмоқчи бўлсангиз, биз қила оладиган нарса тушунтиришдир. Лекин сиз ҳам покмисизлар?» дейди.\nЎша йили президент Rappler мухбирларига уларнинг расмий фаолиятини тақиқлаганини эълон қилaди ва ҳукумат ҳатто сайтнинг лицензиясини ҳам бекор қилади.\nРесса кўплаб судларда қатнашишга мажбур бўлган. Rappler сайтининг ўзига нисбатан 11та жиноий иш очилган. Рессани эса солиқларни тўламаслик, туҳмат қилиш, хорижликларнинг нашрга раҳбарлик қилиши тўғрисидаги қонунни бузишда ҳамда интернетда туҳмат тарқатишда айблашган.\nОхири Мария Ресса Буюк Британияга жўнаб кетади ва ҳатто АҚШга қайтиш ҳақида ўйлай бошлайди. Аммо ватанига қайтиб келади ва курашишга қарор қилади.\nФилиппин журналистлар учун дунёдаги энг хавфли давлатлардан бири ҳисобланади, 1992 йилдан бери бу ерда 87 нафар мухбир ўлдирилган, улардан тўққиз нафари Дутерте даврида.\nМатбуот анжуманларидан бирида президентга бу вазият учун изоҳ беришини илтимос қилишади. «Агар сиз журналист бўлсангиз, бу сизни ўлдириш мумкин эмаслигини англатмайди», дея фикр билдирган Дутерте.\nМамлакатдаги кўпчилик журналистлар ҳужумга учраган, калтакланган ва уларга суиқасдлар уюштирилган.\nРесса унга қарши қилинган барча ишларни «сиёсий қуроллар» дея таърифлайди. У Филиппиндаги сўз ва матбуот эркинлиги учун кураш рамзига айланган. 2018 йилда Тime журнали Мария Рессани йил одамлари сифатида тан олинган журналистлар қаторига қўшганди.\nФилиппинда Рессага қарши 10га яқин жиноий иш қўзғатилган ва агар у бу ишларнинг ҳаммасида айбдор деб топилса, 100 йилгача қамоқ жазосига ҳукм қилиниши мумкин.\n«Фактларсиз дунё барибир ҳақиқатсиз ва ишончсиз дунё бўлиб қолади. Ҳозир журналист бўлишнинг айни вақти. Қачонки бу иш билан шуғулланиш хавфли бўлса, демак, бу айнан энг керакли палла», деган Мария Ресса ўзига мукофот берилганидан кейинги изоҳида.\nForbes va BBC маълумотлари асосида тайёрланди.\n21:14 / 23.11.2021\nФилиппинда дунёдаги энг кекса аёл вафот этди\n22:18 / 12.10.2021


УМРНИ УЗАЙТИРУВЧИ ОМИЛ - Баҳоуддин Нақшбанд ёдгорлик мажмуаси маркази\nУМРНИ УЗАЙТИРУВЧИ ОМИЛ\nУзоқ умр кўришни, ўз умрини узайишини истамайдиган кимсани ақли эгалари ичидан топиш даргумон бўлса керак. Чунки ҳар бир инсон ҳаётда ўзи кўзлаган юксак марраларни забт этишни, мазмунли ҳаёт кечиришни исташи табиий ҳолатдир. Шундай экан, мазкур мақоламиз ҳеч бир ақл эгасини бефарқ қолдирмайди деган умиддамиз.\nУлуғларимиз инсонларга яхшилик қилиш, эзгулик улашиш бандани дунё ва охиратда бахтли-саодатли қилади деб кўп бора таъкидлаганлар. Дарҳақиқат, яхшилик уруғларини эккан одам ҳеч қачон афсусланмайди, кам бўлмайди. Вақти соати келиб унинг лаззатли бўлган мевасини кўради албатта. Қолаверса, яхшилик қилган одамнинг умрига барака киради. Бу хусусда қуйидаги ҳадисни баён қилиб ўтишимиз мумкин.\nعَنْ ثَوْبَانَ رَضِيَ اللهُ عَنْهُ قَالَ: قَالَ رَسُولُ اللهِ صَلَّى اللهُ عَلَيْهِ وَسَلَّمَ: إِنَّ الرَّجُلَ لَيُحْرَمُ الرِّزْقَ بِالذَّنْبِ يُصِيبُهُ وَلاَ يَرُدُّ الْقَدَرَ إِلاَّ الدُّعَاءُ وَلاَ يَزِيدُ فِي الْعُمُرِ إِلاَّ الْبِرُّ. رَوَاهُ أَحْمَدُ فِي الْمُسْنَدِ وَالطَّبَرَانِيُّ فِي الْكَبِيرِ وَابْنُ حِبَّانَ فِي صَحِيحِهِ.\nЮқоридаги ҳадиси шарифга эътибор бериб қарайдиган бўлсак, унда айтилишича, яхшилик киши умрини узайтирар экан. Хўш, бунга сабаб нима? Маълумки, одам танасидаги барча ҳужайралар, тўқималар тизимини бошқариш, тартибга солиш, уларнинг бир-бири билан ўзаро боғлиқлигини таъминлаш асаб тизимига юклатилган. Кишининг руҳий ҳолати, жумладан хафа ёки хурсанд бўлиши, ғам-ташвиш чекиши асаб тизимига салбий таъсир кўрасатади. Агар киши руҳан сиқилса ёки ғазабланса, бу инсоннинг ҳар бир аъзосига катта зиён бўлади. Аксинча, киши бирон одамга чин дилдан бирон яхшилик қилганида қалбида ҳузур-ҳаловат ҳис қилади. Эзгулик қилган одам кўнглидаги ҳар қандай ҳиралик, ғиллу ғашлар тарқайди. Бу нарса унинг асаб тизимига ижобий таъсир кўрсатади. Натижада киши аъзоларининг фаолияти яхшиланади.\nОдамларга яхшилик қилган бандани Аллоҳ неъмати билан сийлайди, умрини узоқ қилади, фаришталар ҳам унинг ҳаққига яхшилик сўраб Аллоҳга эртаю-кеч дуо қиладилар. Қолаверса, яхшилик кўрган одам ўша ишни қилувчи ҳақига: “Умрингдан барака топ, умринг зиёда бўлсин”, сингари чин қалбдан дуолар қилади.\nШу ерда “ҳамма яхшилик қилувчиларнинг ҳам умри узоқ бўлавермайди-ку?” деган савол туғилиши мумкин. Гарчи яхшилик қилган одамнинг умри йил ҳисобида зиёда бўлмаса-да, унинг ҳаёти маънан узаяди: умрига барака, файз киради. Ҳаётда шундай одамларни кўрамиз. Уларнинг умри оддий кишиларники каби ўтади. Аммо улар амалга оширган ишларни қилишга, таъбир жоиз бўлса, асрлар ҳам камлик қилади. Ёки уларни амалга ошириб ўтган ишларини, айтайлик ёзиб қолдирган китобларини ўқиб чиқишга ўша муаллифнинг яшаб ўтган ҳаётидан кўра кўпроқ вақт сарфланади. Бу хусусда илм аҳлларини ҳаёти, хоссатан Имом Бухорий сингари алломаларнинг ҳаётини мисол тариқасида келтириб ўтишимиз мумкин.\nТабаррук ақида китобларимизда, жумладан, “Ақоиди Насафий”да бундай дейилади: “Ажал биттадир”.\nШундай экан, умрини узайтиришни қандай тушуниш мумкин?\nБу борада уламоларнинг фикрларига мурожаат қилсак, улар қуйидагича жавоб берганлар:\nБир тоифали уламоалар: “Амалларда баракот ва тавфик ҳосил бўлиши умрнинг бекорга ўтмаслигидир. Бу худди унинг узайганига ўхшайди” дейишган.\nБаъзи уламолар эса, “силаи раҳм ўлганидан кейин яхшилик билан ёдланишига сабабдир, бу умрнинг маънан узайишидир”, деб жавоб берганлар.\nБаъзи ҳадис олимларининг фикрига кўра, ажалнинг кечикиши дейилганида, умрнинг ортиши эмас, балки Аллоҳ силаи раҳм қилувчининг наслидан хайрли зурриёт чиқариши тушунилади.\nАбу Дардодан (розийаллоҳу анҳу) ривоят қилинишича, Расулуллоҳнинг (соллаллоҳу алайҳи ва саллам) ҳузурларида “Ким силаи раҳм қилса, ажали кечиктирилади”, дейилганида, у зот бундай марҳамат қилдилар: “Умр узаймайди. Аллоҳ таоло: “Бас, қачон уларга ажаллари келса, уни бирон соатга орқага ҳам, олдинга ҳам сура олмайдилар” (Аъроф, 34), дея огоҳлантирган. Аммо киши силаи раҳм қилса, унинг ортидан дуо қиладиган хайрли зурриёти бўлади” (Табароний ривояти).\nХулоса ўрнида шуни алоҳида таъкидлаб ўтишни лозим топдикки, жамиятга, инсонларга яхшилик қилиш фақат ва фақат хунсандчилик келтиради. Аксинча, ёмонлик қилиш, зулм ўтказиш, зиён, жабр етказиш кишини кўп нарсадан маҳрум қилади. Ёмонлик қилувчининг умри баъзида узоқ бўлиши мумкин, лекин бундай одамнинг умрида барака бўлмайди, файз бўлмайди, бутун ҳаёти беҳуда ишлар билан ўтиб кетади. Оламдан ўтганидан кейин ҳам уни биров хайрли дуолар билан йўқламайди. Натижада эса, дунёда хор бўлгани етмаганидек, қабрда ҳам охиратда ҳам хорликка учрайди.\nШундай экан, ҳар бир инсон эзгулик йўлида саъй-ҳаракат қилса, ўзи билан бирга ўзгаларнинг манфаатини ўйласа, сийлаи-раҳм, меҳр шафқат, яхшилик ва хайр-эҳсонларни кўпайтирса, умрига, ризқига барака киради, ҳаёти осуда, қалби хотиржам бўлади. Зеро, яхшиликнинг мукофоти фақат яхшиликдир. Яхшилик қилган кишилар албатта яхшилик кўрадилар.\n«Ҳалифа Худойдод» масжиди имом хатиби: Одилжон Саъдуллоев


Ёшларни касбга йўналтириш ва танлаётган соҳаси бўйича кўникма ҳосил қилишда тажрибали олимлар ва профессор-ўқитувчиларнинг бевосита мулоқотлари, суҳбатларининг ўрни ва аҳамияти салмоқли бўлади. Якунланиб бораётган жорий йилда ЎзМУ раҳбарияти ташаббуси билан Тошкент шахридаги Олмазор туманидаги бир қатор мактабларда маҳорат дарслари, мулоқот ва ёшлар билан суҳбатлар, дебатлар ўтказилди. Бу ўқув йили бошидан университет олимлари Қорақалпоғистон республикаси Мўйноқ тумани, Қашқадарё, Хоразм, Тошкент вилояти умумтаълим мактабларида ўтказилган маҳорат дарсларини бунга мисол сифатида келтириш мумкин.\nЎзМУ анъанани давом эттирган ҳолда Тошкент шаҳар Олмазор туманидаги қатор мактабларда ҳам маҳорат дарслари ўтиб, мактаб ва олий таълим тизимидаги узвийликни таъминлаш учун қатор ташаббусларни илгари суришмоқда.\nТаэквандо ва спорт фаолияти факультетининг бир гуруҳ профессор-ўқитувчи ва талабалари 6 декабрь куни Тошкент шаҳар Олмазор туманидаги 1-сонли умумтаълим мактабида маҳорат дарсларини ўтказишди. Ўтказилган маҳорат дарсида Таэквондо ва спорт фаолияти факультети талаба-ёшлари, Осиё ва Жаҳон чемпиони Зуҳра Очилова, "Зулфия" давлат мукофоти совриндори, Енгил атлетика спорт тури бўйича халқаро мусобақалар ғолиби ва Осиё чемпиони Висола Абдуллаевалар спортда эришган ютуқлари билан ўртоқлашишди.\nИқтисодиёт факультети профессор-ўқитувчилари 243-умумтаълим мактабида касбга йўналтириш бўйича маҳорат дарслари ташкил этиб, мактаб кутубхона фондига китоблар совға қилишди. Математика факультети Дифференциал тенгламалар ва математик физика кафедраси профессор-ўқитувчилари 1-сонли умумтаълим мактабида, физика факультети олимлари 24-умумтаълим мактабида, кимё факультети профессор-ўқитувчилари ва ёш олимлари 298-умумтаълим мактабида касбга йўналтириш бўйича маҳорат дарслари ташкил қилишди. Фаол иштирок этган ўқувчиларга китоблар совға қилинди.\nТарих факультетининг олимлари 100-мактаб интернатидаги ўқувчилар учун “ХХ аср бошларида Туркистонда жадидчилик ҳаракати ва уларнинг маърифатпарварлик фаолияти” мавзусида маҳорат дарслари ташкил этишди.\nГеография ва табиий ресурслар факультети профессор-ўқитувчилари 223- 224-261 ва 298-мактабларда,физика факультети олимлари 11-мактабда маҳорат дарслари ва касбга йўналтириш бўйича суҳбатлар ўтказдилар.\nУчрашув давомида факультет талаба-ёшлари ўзларининг спортда эришган ютуқлари ҳамда университетда талаба-ёшлар учун яратилган шарт-шароитлар тўғрисида ўртоқлашишди.\nШунингдек, Тарих факультети профессор-ўқитувчилари туманидаги 111-224-сонли умумтаълим мактабларнинг 11-синф ўқувчиларига, Хорижий филология факультети гуманитар йўналишлари бўйича чет тиллари кафедраси профессор-ўқитувчилари 224-умумтаълим мактабида касбга йўналтириш, иқтидорли ўқувчилар билан ишлаш бўйича фикр алмашишди ва маҳорат дарслари ўтишди.\nБу ўтказилган маҳорат дарси битирувчи ёшларда чуқур таассуротлар қолдирди.\nЎзбекистон Республикаси Президентининг 2019 йил 19 мартдаги ўтказилган йиғилишда илгари сурилган 5 та ташаббуснинг 2-йўналиши (Ёшларни жисмоний чиниқтириш ва спорт соҳасидаги қобилиятларини намоён қилишлари учун зарур шароитлар яратиб бериш) туманидаги 24-сонли умумтаълим мактабида “Биз – буюк юрт фарзанларимиз!” шиори остида Таэквондо ва спорт фаолияти факультети профессор-ўқитувчилари ва 1-босқич талаба-ёшлари, “Зулфия” давлат мукофоти совриндори Висола Абдуллаева ҳамда Таэквондо (WTF) йўналиши бўйича Осиё чемпиони Зуҳра Очиловалар иштирокида тадбир ташкил этилди. Зуҳра Очилова ўз сўзида бугунги кунда ёшларимизнинг спортга бўлган қизиқишларининг ошиб бориши, жаҳон майдонларида ёшларимизнинг мамлакатимиз байроғини баланд кўтариб, дунёда тенгсиз эканликларини яна бир маротаба исботлаётганликлари, Ўзбекистон Миллий университетида жисмоний тарбия ва спорт билан доимий шуғулланишлари учун яратилган шарт-шароитлар тўғрисида фикр билдирди. Ўзининг спортда эришган ютуқларини таъкидлаб ўтди. Шу билан бирга улар иштирок этган тумандаги 46-умумтаълим мактабидаги тадбир ҳам кўтаринки кайфиятда ўтказилди. Мактаб маъмурияти, ушбу учрашув мактаб ўқувчиларида катта қизиқиш уйғотганини таъкидлаб ўтишди. Университет раҳбариятига катта миннатдорчилик ҳамда Таэквондо ва спорт фаолияти факультети билан доимий ҳамкорликда бўлиш истагини билдиришди.\nТарих факультети Манбашунослик ва архившунослик кафедрасипрофессор-ўқитувчилари тумандаги 298-сонли умумтаълим мактабида 11-синф ўқувчиларига касбга йўналтириш, иқтидорли ўқувчилар билан ишлаш бўйича давра суҳбати ташкил этишди .\nУниверситет профессор-ўқитувчилари томонидан ўтказилган маҳорат дарслари ва ташкил этилган тадбирлар мактаб ўқувчиларининг касбга бўлган қизиқишини ошириш билан бирга, уларни ташкилотчилик борасидаги кўникмасини шакллантиришга ҳам хизмат қилади.\nАмалий математика ва компьютер таҳлили кафедраси профессор ўқитувчилари тумандаги 100-умумтаълим мактабида маҳорат дарслари ўтишмоқда.\nТумандаги 224, 100 ва 243-сонли умумтаълим мактабларида “Биз - буюк юрт фарзанларимиз!” шиори остида Таэквондо ва спорт фаолияти факультети профессор-ўқитувчилари ва Таэквондо (WTF) йўналиши 1-босқич талаба-ёшлари иштирокида маънавий тадбир бўлиб ўтди.\nУчрашув давомида мактаб ўқувчиларига “Биз соғлом турмуш тарзи тарафдоримиз” мавзусида давра суҳбатлари уюштирилди. Ўзбекистон Миллий университетида жисмоний тарбия ва спорт билан доимий шуғулланишлари учун яратилган шарт-шароитлар тўғрисида ҳамда ўзларининг спортда эришган ютуқлари билан ўртоқлашишди. Талаба-ёшлари иштирокида давра суҳбати ва тадбир давомида Таэквондо (WTF) спорт турининг театрлаштирилган чиқишлари мактаб ўқувчиларида катта қизиқиш уйғотди.


ҚОЗОҒИСТОНЛИК МАГНИТ-АЁЛ ГИННЕС РЕКОРДЛАРИ КИТОБИГА КИРИШИ МУМКИН - AUZ.UZ\nХЎЖА НАСРИДДИН ҲАМКОРЛИКДА МУЛЬТСЕРИАЛ ҚАҲРАМОНИГА АЙЛАНАДИ\n«ЮВЕНТУС» ФУТБОЛЧИЛАРИ РОНАЛДУДАН НОРОЗИ БЎЛИШДИ\nЎЗБЕКИСТОНДА ХУСУСИЙ ТУҒРУҚХОНАЛАР ТАШКИЛ ЭТИЛАДИ\nSMS даври тугадими? АҚШ операторлари унинг ўрнига RCSни жорий этишга киришди\nҚозоғистоннинг Уральск шаҳрида истиқомат қилувчи Карлигаш Нигметова ўз қобилияти билан Гиннес рекордлари китобига киришни хоҳламоқда, деб ёзади Sputnik.\nНигметова магнит каби ўз баданида оғирлиги ўн кило бўлган темир буюмларни ушлаб туриши мумкин.\nМасалан, аёл собиқ иттифоқ даврида ишлаб чиқарилган тўртда дазмолни (ҳар бири 1,5 кило) баданида бемалол ушлаб туриш қобилиятига эга.\n«Ҳаммаси 26 йил муқаддам катта қизим туғилганда бошланди. Шифокорлар ўша вақтда менга – бўйин ва орқа умуртқа остеохондрози ташхисини қўйган. Мен уларга ишонмадим ва табибларга мурожаат қилдим, улар эса менга биомагнитизмни ривожлантиришни маслаҳат берди», — дейди Нигметова.\nБу маслаҳатга қулоқ солиб, аёл ўзида очилмаган қобилиятни ривожлантиришни бошлади.\n«Одамзод организми имконияти чексиз. Лекин, афсуски, ҳамма ҳам буни билмайди. Мен бу қобилиятга эга бўлганимни англаб, ўз устимда ишлашни бошладим ва одамларга фойдам тегиши мумкинлигини тушундим», — деб таъкидлади аёл.\nАёл ўз қобилиятини одамлар фойдасига йўналтиришга қарор қилди. Бу қобилият билан у одамларни даволаши мумкинлигини тушунган ҳолда табиблик лицензиясини олиш учун Соғлиқни сақлаш вазирлигига мурожаат қилган.\nВазирликда ижобий қарор қабул қилиниб, унга тегишли ҳужжат расмийлаштириб берилди. Ҳозирги вақтда Карлигаш Нигметова ҳар куни беморларни қабул қилади.\nЯқин вақтларда у Гиннес рекордлари китобига кириш учун ариза бермоқчи. У инсон қобилияти чексизлиги, одамлар ўз энергиясини бошқариши ва уни бошқа инсонларга ўтказиши мумкинлигини исботламоқчи.


“Умид ниҳоллари” спорт мусобақаларининг Бухоро ва Сурхондарё вилоятлари босқичлари аниқланди - Халқ сўзи\n11:08 18 Май 2018 Спорт\nУмумтаълим мактаблари ўқувчилари ўртасида ўтказилган бу галги мусобақаларда юқори синф ўқувчиларининг ҳам иштирок этишгани беллашувларнинг янада муросасиз ва кескин баҳслар остида кечишини таъминлади.\n— Бу йилги спорт ўйинлари дастуридан турон яккакураши, белбоғли кураш, ўзбек жанг санъати қаторида миллий курашнинг ҳам ўрин олгани айни муддао бўлди, — дейди Ўзбекистон Кураш федерацияси вилоят бўлинмаси ижрочи директори С. Умаров. — Биз “Умид ниҳоллари”да кўплаб истеъдодли ёш полвонларни кашф қилдик. Бу эса курашимизнинг эртаси порлоқлигидан далолат беради.\nТадбирда намойиш этилган концерт дастури дилларга завқу шавқ улашди.\nТермиз шаҳрида “Умид ниҳоллари — 2018” спорт мусобақаларининг вилоят босқичи ғолибларини тақдирлашга бағишланган тадбир бўлиб ўтди.\nМусобақанинг саралаш босқичларида 238 минг 796 нафар йигит-қиз иштирок этди.\n— “Умид ниҳоллари” спорт мусобақасида 19 нафар ўқувчимиз муваффақиятли қатнашиб, жами 14 та олтин, 5 та бронза медални қўлга киритишди, — дейди Термиз шаҳридаги 12-Меҳрибонлик уйи тарбиячиси Х. Шоимқулов. — Айни пайтда республика босқичида ҳам яхши натижаларга эришиш мақсадида машғулотларни бошлаб юборганмиз.\nЯкуний натижаларга кўра, умумжамоа ҳисобида Денов тумани ёшлари биринчи ўринни қўлга киритишди. Fолиб жамоага Президентимиз совғаси — “Damas” автомашинаси топширилди. Термиз шаҳри вакиллари иккинчи, қумқўрғонлик ёшлар учинчи ўринга муносиб, деб топилди.


«Норма Маслаҳатчи» газетасининг 2022 йил 1 март 09-сони - Gazeta.Norma.uz\n«Норма Маслаҳатчи», №09, 2022й. 1 март\nЕрдан оқилона фойдаланиш устидан назорат прокуратура зиммасига юклатилди\nПрезидентнинг 21.02.2022 йилдаги ПҚ-138-сон қарори билан ер участкаларидан фойдаланишда давлат назорати самарадорлигини ошириш чора-тадбирлари белгиланди.\nҲудудларда арзон уй-жойлар қурилиши ҳажми оширилади\nПрезидентнинг 21.02.2022 йилдаги ПҚ-139-сон қарорида уй-жойлар қурилиши ва қурилиш материаллари саноатини қўллаб-қувватлашнинг қўшимча чора-тадбирлари белгиланди (қарор матни «СБХ» бугунги сонининг ҳужжатлар пакетида берилган).\nКооператорлар субсидияларни қандай оладилар\nВазирлар Маҳкамасининг 21.02.2022 йилдаги 81-сон қарори билан томорқа хўжаликларида етиштирилган маҳсулотларни кафолатли харид қилиш тизимини молиявий жиҳатдан қўллаб-қувватлаш назарда тутилган.\nДаврда барқарор ривожланиш соҳасидаги миллий мақсад ва вазифалар тасдиқланди 2030 йилгача бўлган\nВазирлар Маҳкамасининг 21.02.2022 йилдаги ¬83-сон қарорида 2030 йилгача бўлган даврда барқарор ривожланиш соҳасидаги миллий мақсад ва вазифаларни амалга оширишни жадаллаштириш бўйича қўшимча чора-тадбирлар белгиланди.\nШартларга риоя этилади\nПенсия тайинлашда Россия Федерациясида ишланган давр ҳисобга олинадими?\nСтаж ва чет элдаги ўқиш даври\nЧет элда 2 йил ўқиганман. Пенсия тайинлашда ўқиш даврим стажга қўшиладими?\nЭлектрон ҳужжат айланиши асосида\nАрхивдан маълумотномани тақдим этмасдан туриб иш ҳақи суммасини билиш мумкинми?\nЮз ёш билан юзлашганда\nУзоқ умр кўрадиган пенсионерлар учун қандайдир имтиёзлар мавжудми?\nНогиронлик даври стажга қўшиладими\nОнам узоқ йиллар бетоб бўлган. Бу давр стажга қўшиладими? Бунинг учун қандай ҳужжатлар керак бўлади?\nФуқаролик авиациясида ишлаганман. Хизмат муддатини ҳисоблашда олий таълим муассасасида ўқиган давримни ҳисобга олишмади. ПЖ ходимлари ҳақми?\nБиринчи декабрга қадар улгуриш керак\nЎзини ўзи банд қилган шахс қайси муддатларда (масалан, ҳар ойда, чоракда ёки йил охирида бир марта) ижтимоий солиқни тўлаши лозим?\nСолиқ ушлаб қолинмайди\nМукофот пулидан ёки бошқа рағбатлантирувчи тусдаги тўловлардан ижтимоий солиқ ушлаб қолинадими?\nИшсизлик нафақаси ҳақида\n17.08.1992 йилдаги штат қисқартирилиши тўғрисидаги буйруққа биноан ишдан бўшатилганман. Бундан кейин туманимиздаги меҳнат биржасида рўйхатдан ўтиб, ишсизлик нафақасини олганман. 2.11.1992 йилда меҳнат биржаси йўлланмаси бўйича бошқа корхонага ишга жойлашганман, меҳнат биржасига янги иш жойимдан бу ҳақда маълумотнома тақдим этилган. Бандликка кўмаклашиш маркази ходими пенсия олиш учун стажни ҳисоблашда ишсизлик нафақаси олинган давр ҳисобга киритилмайди деб тўғри айтдими? Агар бу нотўғри бўлса, пенсияни расмийлаштиришда меҳнат биржасида рўйхатдан ўтганликни тасдиқловчи архив маълумотномаси керак бўладими?\nЖамғариб бориладиган пенсия тизими ўзи нима\n2005 йилдан бошлаб амалдаги фуқароларнинг давлат пенсия таъминоти тизимига қўшимча равишда жамғариб бориладиган пенсия тизими жорий қилинди. ШЖБПҲ – шахсий жамғариб бориладиган пенсия ҳисобварағи.\n«Меҳр дафтари» тизими етим болаларнинг ҳуқуқ ва манфаатларини ҳимоя қилишни таъминлайди\nВазирлар Маҳкамасининг 17.01.2022 йилдаги 26-сон қарори билан етим болалар ва ота-она қарамоғидан маҳрум бўлган болаларни ҳар томонлама қўллаб-қувватлашга қаратилган «Меҳр дафтари» тизимини жорий этиш чора-тадбирлари қабул қилинди.\nСтаж ва болани парваришлаш таътили\nАёлларга ҳомиладорлиги муносабати билан, халқ тилида айтадиган бўлсак, декрет таътили берилади. Унинг айрим жиҳатлари ҳақида «Norma» МЧЖ эксперти Зафаржон Хўжаев гапириб берди:\nЁлғиз ўзи яшайди\nБизнинг йўлакда кекса фуқаро ёлғиз ўзи яшайди. Унга бирор-бир ижтимоий кўмак кўрсатилиши ва ғамхўрлик қилиниши учун нима қилиш керак?\nСтаж мавжуд бўлмаганда\nБолалигидан ногирон фарзандим бор. Пенсияга чиқишим учун стажим етарли эмас (6 йилдан ошмайди). Нафақа олиш учун мурожаат қилсам бўладими?\nФақат бир марта\nI гуруҳ ногиронига қараб туриш ҳолатларини текшириш далолатномалари бир йил мобайнида неча марта тузилади?\nЖўнаб кетишдан олдин\nЎзбекистондан ташқарига доимий яшаш учун кетмоқчиман. Доимий яшаш жойимдан рўйхатдан ўчганимдан кейин пенсия тўлови тўхтатиладими?\nНарх-наво ошишини ҳисобга олган ҳолда\nРоссиялик пенсионерлар оширилган миқдорда пенсия олишга муваффақ бўлдилар. Қонун туфайли шунга эришилди, унга мувофиқ мамлакатдаги суғурта пенсиялари 8,6% даражасида индексация қилинди.\nЎзгартиришларни уставга киритинг\nМЧЖ дори воситаларининг улгуржи савдоси билан шуғулланади. Бунга қўшимча равишда МЧЖ озиқ-овқат маҳсулотлари улгуржи савдоси билан ҳам шуғулланиши мумкинми?\nФаолиятни тўхтатиб туриш мумкин\nЯкка тартибдаги тадбиркор фаолиятини уни тугатмасдан тўхтатиб туриш мумкинми?\nМеросхўр воз кечишга ҳақли\nРоссия, Беларусь ва Қозоғистоннинг фуқаролик кодексларида меросхўрнинг исталган бошқа даражадаги меросхўрлар фойдасига меросдан воз кечиши мумкинлиги назарда тутилган. Ўзбекистон ФКнинг тегишли нормаси (1148-м. 3-қ.) МДҲ давлатларининг фуқаролик қонунчилигига ўхшаш бўлишига қарамай, бундай аниқлаштириш берилмаган. Қонун бўйича мерос очилишига чақириладиган барча биринчи даражали меросхўрлар кейинги даражадаги қариндошчиликда бўлган бошқа қариндошлар, масалан, учинчи даражали меросхўрлар фойдасига меросдан воз кечиши мумкинми?\nДСҚ ҳаракатлари қонуний\nТашкилот қурилиш ишлари билан шуғулланади, умумбелгиланган солиқларни, шу жумладан ҚҚСни тўловчи ҳисобланади. Устав фондида 100%лик улушга эга давлат корхонаси ташкилот муассисидир. Корхона директори ва бошқа ходимлар меҳнат шартномаси бўйича ишлайдилар. Солиқ инспекцияси директор хусусий корхонанинг муассиси эканлиги ва ушбу корхона бўйича солиқлардан қарздорлик мавжудлигини сабаб қилиб, корхонанинг ҚҚС гувоҳномасининг амал қилиш муддатини тўхтатиб қўйди (солиқ органларидан талабнома тақдим этилган). Корхона бошқа хусусий корхонада ишлайдиган директорнинг хатти-ҳаракатлари учун жавоб бериши лозимми? Солиқ органларининг ҳаракатлари тўғрими?\nДиплом билан солиштиринг\nХодимнинг меҳнат дафтарчасида университетда ўқиганлиги тўғрисидаги ёзув бор (1995/1996 йилларда ўқишни тамомлаган). Университетнинг буни тасдиқловчи муҳри мавжуд эмас. Олий таълим муассасасидаги ўқиш даври ходимнинг меҳнат стажига киритиладими? Университетнинг муҳри мавжуд бўлмаса, у муҳр бостириш учун университетга сўров юбориши лозимми?\nАриза ёзмаса ҳам бўлади\nКадрлар бўйича мутахассис янги ходимни ишга олишда ишга қабул қилиш тўғрисидаги аризани қабул қилиб олади, сўнгра меҳнат шартномасини тузади ва ишга қабул қилиш тўғрисида буйруқ чиқаради. МКнинг 82-моддасида айтилишича, ходимнинг ишга қабул қилиниши буйруқ билан расмийлаштирилади. Ишга олинаётган ходимдан ишга қабул қилиш тўғрисида ариза талаб этилиши ҳуқуқбузарлик ҳисобланмайдими?\nТашкилий техника учун ким жавобгар\nҚандай ҳужжат асосида ходимларнинг зиммасига асосий воситалардан (компьютер, ташкилий техника, мебель ва бошқалар) ҳамда қарз шартномаси бўйича олинган мол-мулкдан фойдаланганлик, шунингдек ходимлар томонидан устав фаолиятида фойдаланилганлиги учун шахсий моддий жавобгарлик юклатилиши мумкин?\nҚонун ҳужжатларига амал қилинг\nФирма кадрларга оид буйруқларнинг (ишга қабул қилиш тўғрисида, бошқа ишга ўтказиш тўғрисида, меҳнат таътили бериш тўғрисида, меҳнат шартномасини бекор қилиш тўғрисида ва ҳ.к.) намунавий шакллари 1С базасида шакллантирилганлиги сабабли улар билан ишлайди. Ўзбекистон Республикасида 1С базасида шакллантирилган кадрларга оид буйруқлар шаблонлари билан ишлаш тўғри бўладими? Кадрларга оид буйруқлар бўйича йўриқномалар мавжудми?\n№08 22 февраль 2022\n№07 15 февраль 2022\n№06 8 февраль 2022\n№5 1 февраль 2022\n№04 25 январь 2022


10:20 / 22.04.2016\nГап 10 миллион фунт атрофидаги пул ҳақида кетмоқда. Мавсум аввалида «Лестер»нинг мамлакат чемпионатидаги ғалабаси учун коэффициент 5000га 1 кўринишида эди, Рождество байрамидан кейин бу кўрсаткич 1000га 1 кўринишига тушганди.\n«Лестер»нинг чемпионликни қўлга киритиши ставкалар тарихидаги энг ачинарли ҳолатни келтириб чиқаради. Бу биз учун жуда қўрқинчли молиявий натижа беради. Натижада биз рекорд даражадаги маблағ тўлаб беришимиз лозим бўлади», – дейди Ladbrokes букмекерлик идораси директори Алекс Донахью.\nБританиянинг бош бир компанияси Betfred кимдир «Лестер»нинг ғалабаси учун тиккан бўлса, уларга тўловни амалга оширишга тайёрлигини билдирган.\n«Кимдир уларни ортда қолдириб кетишига ишонмайман», – дейди Betfred раҳбари Фред Дан.


«Бирден-бир есап-санақ орайы» мәмлекетлик уритар кәрханасы – Qaraqalpaqstan Respublikası Úy-jay kommunal xızmet kórsetiw ministrligi\n«Бирден-бир есап-санақ орайы» мәмлекетлик уритар кәрханасы\nҚаракалпақстан Республикасы Үй-жай коммунал хызмет көрсетиў министрлиги жанындағы «Бирден-бир есап-санақ орайы» мәмлекетлик уритар кәрханасы (кейинги орынларда “Орай” деп аталады) Өзбекистан Республикасы Президентиниң 2017 жыл 24-апрельдеги “2017-2021 жылларда көп квартиралы үй-жай фондын сақлаў ҳәм оннан пайдаланыў дизимин жәнеде жеделлестириў ис-иләжлары ҳаққында”ғы ПҚ-2922 санлы қарары тийкарында шөлкемлестирилди.\nОрай меншиклестирилген үй-жай ийелери шерикликлерине (кейинги орынларда “шерикликлер” деп жүргизиледи) бухгалтерлик есап-китап жүритиў, консалтинг хызметлерин көрсетиў ҳәм меншиклестирилген үй-жай ийелери шерикликлери ағзаларынан мәжбүрий төлемлерди жыйнаў шәртнама тийкарында хызметлер көрсети орайдың тийкарғы мақсети есапланады.\nОрайнинг тийкарғы ўазыйпалары болып төмендегилер есапланады:\nОрай филиаллары тәрепинен шерикликлерге шәртнама тийкарында бухгалтерлик есабын жүритиўди шөлкемлестириў;\nОрай филиаллары тәрепинен шерикликлерге шәртнама тийкарында консалтинг хызметлер көрсатиўди шөлкемлестириў;\nОрай филиаллары тәрепинен шерикликлерга шәртнама тийкарында ағзалардан мәжбүрий төлемлерди жыйнаў бойынша хызметлер көрсатиўди шөлкемлестириў;\nОрай филиалларының жумысын шөлкемлестириў ҳәм олардың искерлигин муўапықластырыў ҳәмде қадағалаўды әмелге асырыў;\nОрай филиаллары жумысларына әмелий ҳәм методикалық жәрдем көрсетиў;\nОрай ҳәм орай филиаллары ҳәмде шерикликлер тәрепинен бухгалтерияны, бухгалтерия есап-санақын жүритиўди нызам, нызам ҳүжжетлери ҳәмде норматив ҳүжжетлерде белгиленген талабларына риоя этилишини тәмийнлеў илажларын көриў.\nОрайга нызам ҳәм нызам ҳүжжетлерине ҳәмде шөлкемлестириўшиси тәрепинен басқа ўазыйпалар жүклениўи мүмкин.\nОрай өзине жүклетилген тийкарғы ўазыйпалардан келип шығып, төмендеги функцияларды әмелге асырады:\nменшиклестирилген үй-жай ийелери шерикликлерине бухгалтерия есап-санақ жумысларын тәртипке салыў бойынша ис-илажлар көреди;\nшерикликлер ағзаларының мәжбүрий төлемлери ҳәм басқа түсимлер исенимлилигин, тезкарлығын тәмийнлейди;\nшерикликлердиң ағзалары ҳаққында мағлыўматлар базасын ислеп шығыўды шөлкемлестиреди;\nОрай ўазыйпаларын, орай филиаллары жумысларын әмелге асырыўда инновацион ҳәм информациялық технология жаңалықларын қоллаў, ҳәмде олардың толық системалы ис жүргизиўин тәмийнлейди;\nшерикликлер тәрепинен көрсатилетуғын хызметлер сапасын асырыў, хызмет түрлерин кеңейтириў ҳәм тараў өнимдерлығын арттырыў;\nОрай, филиаллары ҳәм шерикликлер ушын әмелий оқыў, семинар, тренинг ҳәм конференциялар өткизеди;\nОрай ҳәм орай филиаллары жумыслариниң өнимдерлығын арттырыў ҳәмде шерикликлер жумысларын раўажландыраў бойынша Қарақалпақстан Республикасы Үй-жай коммунал хызмет көрсетиў министрлигине усыныслар киритеди;\nжергиликли мәмлекет ҳәкимияты, өзин-өзи басқарыў органлары, мәмлекетлик емес – коммерсиялық емес ҳәм жәмийетлик шөлкемлер менен өз-ара бирге ислеседи;\nөз искерлигине киритилген мәселелерге байланыслы мүрәжаат (усыныс, арза, шағым)ларды нызамшылықта белгиленген тәртипте көрип шығады ҳәм зәрўр илажлар көреди;\nОрай, филиаллары ҳәм Шерикликлер тәрепинен пуқаралар ҳәм юридик шахсларды қабыл қилиўды шөлкемлестиреди;\nОрай, филиаллары ҳәм Шерикликлер тәрепинен пуқаралар ҳәм юридик шахслардың мүрәжаатларын көрип шығыўды шөлкемлестиреди;\nОрай, ҳәм Шерикликлерда электрон ҳүжжет айланыў системасын жаратады;\nшерикликлердиң мағлыўматларын информациялық технологияларында қайта ислеўдиң бирден-бир системасын ислеп шығады;\nмағлыўматлар базасын жүклетилген ўазыйпалар бойынша тийисли мәмлекетлик шөлкемлери ҳәм банклардың автоматластырылған хабар системаларына интегралластырады;\nшерикликлердиң бухгалтерлик есабын жүритиў бойынша технологик процеслерди раўажландырады;\nжаңа технологиялар ҳәм мағлыўматларға ислеў бериў усылларынан пайдаланыў, тәжрийбе алмасыў бойынша семинарларды, сондай-ақ республика көлеминде шөлкемлестиреди ҳәм өткизеди;\nшерикликлер ағзаларына мәжбүрий төлемлер төлеўде қолайлық яратиш, мағлыўматларды тезлик пенен алыў шәраятларын жаратыў;\nшерикликлер қурамындағы кўп квартиралы үйлер бойынша мәнзилли мағлыўматлар топлайды;\nшерикликлердиң дебитор қарздарлықты қысқартыў бойынша ис-иләжларды ислеп шығады ҳәм оның филиаллары тәрепинен атқарылыўын қадағалайды;\nшерикликлерге шәртнама тийкарында хизмат көрсатиў сапасын осыради, олардың түрлерин кеңейтиреди ҳәм олардың өнимдарлығын асырық бойынша усыныслар ислеп шығады;\nорай, орай филиаллары ҳәм шерикликлер жумысларына байланыслы ҳуқуқий-норматив ҳүжжетлер базасын ислеп шығыў ҳәм дәстүрий-техник инфратўзилмелерди яратыў ҳәмде раўажландырыў, шерикликлер мағлыўматларға ислеў бериў барысын автоматластырыў ис-илажларын әмелге асырады;\nпән ҳәм техника жаңалықларын пайдаланып жергиликли ҳәм сырт ел тәжрийбелерин анализ қылады ҳәм оларды қоллаў бойынша усыныслар ислеп шығады;\nсыр ҳәм жасырын есапланған ҳүжжетлер ҳәм мағлыўматлардың сақланыўың ҳәмде рухсат берилмеген шахсларға пайдаланыўдан қорғалыўын тәмийнлеў илажларын көреди;\nОрай, филиаллары ҳәм шерикликлер тәрепинен жыллық ис режелерди туўры ҳәм хақыйқый дүзиў бойынша усыныслар ислеп шығыў;\nфилиаллар тәрепинен шериклик ағзаларының мәжбүрий төлемлерин жыйнаў ҳәм өндириў бойынша усыныс ҳәм тапсырмалар береди.\nОрайға нызам ҳәм нызам ҳүжжетлерине ҳәмде шөлкемлестириўши тәрепинен басқа функцияларды әмелге асырыў белгилениўи мүмкин.


Мессенжерларнинг яширин имкониятлари\n19:37 / 04.02.2016\nҲозирда бирор-бир мессенжер ўрнатилмаган смартфонни топиш қийин. Улар СМС ва телефон қўнғироқлари ўрнини шитоб билан эгаллади. Лекин ҳамма ҳам ушбу дастурларнинг яширин имкониятларини билавермайди.\nБиз фойдаланувчиларга мессенжерлар ёрдамида суҳбатлашишда қулайлик яратувчи имкониятлар билан таништирамиз.\nКомпьютерда суҳбатлашиш учун.\nweb.whatsapp.com сайтига киринг> Смартфонингизда whatsapp иловасини очинг (iPhoneда“настройки”га, Androidда “меню”га киринг) > WhatsApp Webни танланг > QR-кодни сканерланг.\nИловага сўнгги марта кирилган вақтни яшириш учун.\nМеню > Настройки > Аккаунт > Приватность > Дастурга охирги марта қачон кирганингизни кимлар кўриши мумкинлигини танланг.\nҚурилма хотираси фото ва видеофайлларга тўлиб қолмаслиги учун.\nМедиафайллар одатда смартфоннинг умумий хотирасига сақланиб қолади. Уни ўчириш мумкин.\nНастройки > Чаты и звонки > Автозагрузка медиа > Керакли пунктлардаги белгиларни олиб ташланг.\nСуҳбат матнини ўз почтангизга юбориш учун.\nКеракли суҳбатни тангланг> Меню > Еще > Отправить чат по почте.\nХабарномаларни инкор қилиш учун.\nКеракли суҳбатга киринг> Контакт ёки гуруҳ номини танланг> «Не беспокоить» ёзувини босинг ваинкор қилиш муддатини танланг.\nМуҳим контактни экранга қўшиш учун.\nКеракли суҳбатга киринг > Меню > Еще > Не беспокоить > Добавить ярлык.\nМуҳим контактлар учун шахсий хабарнома белгилаш учун.\nМеню > Посмотреть контакт > Индивидуальные уведомления > Белги қўйинг ва товушни танланг.\nДастурни компьютерга ўрнатиш кифоя.\nНастройки > Конфиденциальность. Бу ерда «В сети» статусини ва хабарларнинг ўқилганлиги ҳақидаги хабарномани ўчириб қўйиш мумкин (лекин сиз ҳам котактларнинг статусини кўриш имкониятидан маҳрум бўласиз ва хабарномалар ололмайсиз).\nНастройки > Мультимедиа > «Автоматически загружать фото» ва «Автоматически загружать видео» ёзувларидан белгиларни олиб ташланг.\nSettings > Privacy and Security > Last Seen > Статусингизни кимлардан яширишни танланг.\nАккаунт хавфсизлигини кучайтириш учун.\nSettings > Privacy and Security > Қўшимча парол орқали кириладиган икки босқичли аутентификация функциясини ёқинг, паролни тиклаш электрон почтага боғланади. Мана шу менюда иловани қулфлайдиган рақамли паролни киритишингиз мумкин.\nSettings > Chat Settings — Cache Settings > Бир ҳафтадан ортиқ кўрилмаган файллар автоматик равишда илова хотирасидан ўчиб кетишини таъминлайдиган опцияни танланг. Агар бирор файл керак бўлиб қолса, уни Telegram булути орқали юклаб олишингиз мумкин.\nБошқа стикерларни қўшиш учун.\nАгар суҳбат жараёнида бирор стикер ёқиб қолса, уни бармоғингиз билан босиб туринг ва Info > Add Stickers ёзувини танланг.\nМахфий чат яратиш учун.\nSecret Chats — автоматик равишда ўчиб кетадиган хабарлар. Улар Telegram булутида сақланиб қолмайди ва қурилмани алмаштирсангиз ёки дастурдан чиқсангиз ўчиб кетади.\nХабарни индивидуал тарзда жўнатиш учун.\nАгар сиз битта хабарни турли одамларга жўнатишни истасангиз ҳамда улар оддий гуруҳдаги каби бир-бирларини кўришларини хоҳламасангиз, Трансляциялар (Broadcasts) функциясидан фойдаланинг.\nСуҳбат матнини тартиблаш учун.\nМунтазам равишда хабар алмашишда киши гангиб қолиши мумкин. Ҳабарларни тартиблаш учун бир қатор фойдали функциялар мавжуд: маълум бир хабарга жавоб бериш учун уни босиб туриш ва Reply ни танлаш лозим, хабар жўнатаётган маълум бир кишиларнинг номи олдига @ белгисини қўйиш ёки турлича хабарларни қидириш осон бўлиши учун # белгиси ёрдамида хештег ҳосил қилиш мумкин.


Орол денгизининг аянчли тақдири - XABARDOR.UZ\nNationalgeographic.kz журнали Ўзбекистон ва Қозоғистон чегарасидаги Орол денгизи “соҳиллари”да жойлашган аҳоли пунктларининг турмуш тарзига доир мақоласини чоп этди.\nБарчага яхши маълумки, бир пайтлар мавж урган Орол денгизи сўнгги ўн йилликларда бир неча маротаба қисқариб кетди. У қуриб бормоқда. У “ўлмоқда”. Айрим маҳаллий аҳоли вакиллари сувнинг чекиниши ва денгизнинг ачинарли ҳолатини "охирзамон" аломати ҳам дейишади. Аслида, минтақада ҳаёт кечириш ҳақиқатдан ҳам мураккаб.\nЭндиликда, қачонлардир ушбу ерларда денгиз бўлганини, унинг табиатига хос ҳайвонлар ҳақида Орол ўлкашунослик музейидаги воситалар орқали хабар топиш мумкин.\nКўп йиллар мобайнида Сирдарё ва Амударё сувлари денгизга қуйилган, унинг сувлари эса фақатгина буғланиш билангина камайиши мумкин эди. Шу билан денгиз сувининг меъёри, мувозанати сақланган.\nБугунги кунда, аҳён-аҳёнда туз кенгликларида пайдо бўлиб қоладиган кема қолдиқлари, қачонлардир бу ерларда улкан денгиз бўлганига жонсиз гувоҳ сифатида қаққайиб турибди.\nҚачонлардир бу минтақа орқали Ипак йўли ҳам ўтган. Дарёлар суви билан тўлган Орол денгизи Хитой карвонлари ўтувчи қишлоқларга ҳаёт бахш этган.\nАвваллари, бу ерларда нафақат қозоқ ва ўзбеклар, балки тожиклар ва бошқа миллат вакиллари ҳам тинч-тотув, осуда ҳаёт кечирганлар. Улар чорвачилик, савдо, балиқчилик ва ҳунармандчилик билан шуғулланиб келишган.\nОлимларнинг таъкидларича, денгиз сув сатҳи айрим йиллар ва даврларда вақти-вақти билан камайиб, ортга чекиниб турган. Бироқ, совет даврида вазият тубдан ўзгарди. Ўзбекистонни йирик пахта даласига айлантириш қарори кўп ўтмай ўзининг салбий жиҳатларини намоён эта бошлади. Катта ҳудудларга экилган пахта далаларини суғориш мақсадида йирик каналлар қазилди, Амударё ва Сирдарё сувлари уларни тўлдирди. Бу улкан ютуқ дея баҳоланди. Афсуски, йил сайин денгизга қуйилаётган сув ҳажми камайиб бориб, асрнинг энг катта экологик фожеасига олиб келди.\n1987 йили Орол денгизи сув сатҳининг кескин камайиши туфайли, у иккита йирик сув ҳавзасига бўлинди. Унинг шимолий қисми Қозоғистонга, жанубий қисми Ўзбекистонга қарашли эди.\nМинтақадаги экологик вазиятнинг танглиги сабаб, онкологик касалликлар сони ҳам кўпайиб бораяпти. Маҳаллий аҳоли орасида нафас олиш йўллари касалликлари билан хасталаниш ҳоллари кўпайган. Сил касаллиги ҳам жиддий муаммо туғдирмоқда.\nОрол денгизи, 1977 йил. Фазодан кўриниш.\nОрол денгизи, 1987 йил. Фазодан кўриниш.\nОрол денгизи, 1998 йил. Фазодан кўриниш.\nОрол денгизи, 2006 йил. Фазодан кўриниш.\nОрол денгизи, 2010 йил. Фазодан кўриниш.\nҚотил тоғлар: Дунёнинг энг даҳшатли 10 тоғ чўққиси\nМиллиард дона капалак Ердаги бир жойда тўпланган: Мексикадаги монарх капалаклари қўриқхонаси\nЕчим топилди: 1 триллион дона дарахт экиш ва глобал исишни тўхтатиш\nДарахтларнинг гўзаллигига бағишланган 12 сурат\nРио-Гранде фожиаси: АҚШ ва Мексика томонидан қуритилган улкан дарё\nОрзудаги 25 та иссиқхона. Одатий иссиқхона ҳақиқий санъат асарига айлантирилган\nОкеанни пластикдан қандай қутқариш мумкин: Роттердамда чиқиндилардан сузувчи боғ яратилди\nБританиялик фотографлар кишини ҳайратга солувчи иссиқхоналар суратини оммага намойиш этишди\nЭҳтиёт бўлинг, арилар!\nЎта қўрқинчли бўлган сирли ўрмонлар


Тошкент метросининг янги 8 та бекати 2020 йилда ишга туширилади » Ўзбекистон янгиликлари – Zamin.uz\nТошкент метросининг янги 8 та бекати 2020 йилда ишга туширилади\nТошкент метроси қурилишини давом эттириш юзасидан 2017-2020 йилларда умумий қиймати 295 миллион доллар давлат бюджети, Ўзбекистон тикланиш ва тараққиёт жамғармаси ҳисобидан узунлиги 10 километрдан иборат 8та станцияни ўз ичига олган 2та лойиҳани ишлаб чиқиш таъминланади. Бу ҳақда Тадбиркорлар ва ишбилармонлар ҳаракати – Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёев Тошкент шаҳар сайловчилари билан учрашувда маълум қилган. Номзоднинг учрашувдаги нутқи тўлиқ ҳолда «Тошкент оқшоми» газетасида чоп этилган.\nТошкент метросининг Юнусобод йўналишида 2 та, Сергели йўналишида 6 та бекат қуриш режалаштирилган.\nМирзиёев шаҳарнинг ҳалқа йўли бўйлаб узунлиги 66,3 километр бўлган темир йўл транспорт воситасини – яъни, электричкани йўлга қўйиш билан боғлиқ лойиҳа амалга оширилишини қўшимча қилиб ўтган.\n«Бу лойиҳани 2017-2030 йилларда амалга ошириш учун давлат бюджети ва маҳаллий бюджетлар ҳисобидан 189 миллион доллар маблағ йўналтирилади», – деган номзод.\nМирзиёевнинг билдиришича, Тошкент шаҳри аэропортида 2019-2020 йилларда янги халқаро терминал қурилиши амалга оширилади. Бунинг учун давлат бюджети, Ўзбекистон тикланиш ва тараққиёт жамғармаси ҳисобидан 336 миллион доллар маблағ йўналтирилади.\nТеглар: 2017 сайловчилари номзод қўшимча давлат ишбилармонлар\nТошкент шаҳрида қуриладиган ҳалқа темир йўли лойиҳаси (Видео)\n14:51 / 09-04-2017\nШавкат Мирзиёев Тошкент чорраҳаларидаги видеокузатув тизимини қисқа муддатда ишга туширишга кўрсатма берди\n15:49 / 10-02-2017


ИнтерФУТБОЛ :: Журналист Ламнинг илк суҳбатдоши – Ангела Меркель\nЖурналист Ламнинг илк суҳбатдоши – Ангела Меркель\n«Бавария» клуби ва Германия терма жамоасининг собиқ ҳимоячиси Филипп Лам ўзини журналистикада синаб кўришга қарор қилган кўринади.\nЯқинда у ўзининг «Твиттер»даги саҳифасига Германия канцлери Ангела Меркель билан уюштирган суҳбатини жойлади. Қуйида ана шу интервьюни ўқишингиз мумкин.\n- Ҳозир бу ерда собиқ футболчи, тадбиркор, фонд таъсисчиси ва икки боланинг отаси сифатида ўтирибман. Сизга шу соҳалар буйича саволлар бермоқчиман. Албатта, футболчи сифатида ЖЧ-2006дан олган таассуротларим улкан. Ўшанда кийиниш хонасига кирганингизда нималарни ҳис қилгансиз?\n- Бу мен учун ўзгача бўлганди. Канцлер бўлганимда ҳамиша бир савол турарди: «Энди канцлеримиз аёл киши. Унинг ёмон эмаслиги аниқ. Лекин у футболни тушунадими?».\nЎшанда жаҳон чемпионати ўйинларини мунтазам кўриб юришим ҳақида гапирардим. Ҳозирда футболга яқин бўлган аёллар кўпчиликни ташкил қилмоқда.\nҲаттоки, «Бавария»да ҳам жамоа билан ишлайдиган аёл (Катлин Крюгер, клуб менежери) бор. 2006 йилги жаҳон чемпионати Германиянинг футбол ҳаётини ўзгартириб юборди.\nМюнхенда бўлиб ўтган очилиш ўйинида сиз гол ургандингиз. Кейин Польшага қарши баҳс ўтказилди. Ўшанда польшалик ҳамкасбим билан бирга ўтиргандим.\nБир тарафдан миллий жамоага мухлислик қиласиз. Иккинчи томондан эса дипломат бўлиш керак. Ҳамкасбларга ҳурмат юзасидан ғалабани кучли нишонлаб бўлмайди. Кийиниш хонасига ташриф буюриш мен учун муҳим эди. У ерда мени яхши қабул қилишганди.\n- Мен учун сизнинг кийиниш хонасига киришингиз ва у ерда айтган гапларингиз ўзгача бўлган. Лекин сизни тўғри тушунадиган бўлсам, трибунада ҳамиша канцлерсиз.\n- Ахир мен ҳам инсонман. Риодаги финал ўйини шунчалик ҳаяжонли бўлганки, баҳсдан олдин тинчлантирувчи дори ичиб олганман. Ўшанда венгриялик ҳамкасбим Виктор Орбан «Ўйиннинг қандай якунланишини олдиндан айтиб бўлмайди», деганди.\nАргентина терма жамоаси жуда кучли эди. Бу эса янада ҳаяжонлантирган. Кейин 113-дақиқага қадар кутишимга тўғри келди. Ўшанда Виктор Орбан мен томон қараб, энди хотиржам бўлишимни айтди. Шунга қарамай, 120-дақиқага қадар хотиржам ўтира олмаганман.\n- Ҳозир футболда трансферлар учун ақл бовар қилмас пуллар сарфланмоқда. Бунда хавфни кўряпсизми?\n- Ўйинлар кўп бўлса, реклама ҳам шунга яраша бўлади. Мени хавотирга соладиган нарса - футболчилар у ёки бу клубдан бошқасига ўтаётганларида юз бераётган можаролар.\n- Россия ва Қатарга жаҳон чемпионатини ишониб топширишларига қандай муносабат билдирасиз?\n- ФИФА ва УЕФА соф бўлиши керак. Биз бундай турнирларни сиёсий қарашларимиз бир хил бўлган мамлакатларда ўтказилишини талаб қилолмаймиз. Лекин минимал талаблар бажарилиши лозим. Одамлар арзимаган маош учун стадионлар қурилишида ишлашмоқда. Бошқа тарафдан эса, бу борада катта даромад қилишмоқда. Биз ана шуларнинг тенглигини таъминлашимиз керак.\n- Сиз учун кутилмаган вазиятлар бўладими?\n- Албатта. Айни кунларда мени Шимолий Корея ва ядро синовлари хавотирга солмоқда. Шунингдек, икки йил олдин кўплаб қочоқларнинг Германияга келишига тайёр эмасдим. Бундай вазиятларда тезкор тўғри қарор қабул қилиш керак.\n- Сиз турли одамлар, бошқа давлатлар раҳбарлари билан ишлаяпсиз. Баъзида бошқаларга жаҳл ҳам қилиб турасизми?\n- У ерда мен оилам ёки дўстларим даврасида ўтирмайман. Германия федератив республикаси канцлериман. Қаршимда у ёки бу мамлакатнинг президенти ўтиради. Ҳар ким ўз қарашларини ҳимоя қилиши керак. Ҳаммасини эҳтирос билан бошлаш ноўрин.\n- Олдинлари жамоа билан сафарга чиққанимизда бўш вақтимизда қарта ўйнардик. Сизда ҳордиқ чиқариш учун вақт бўладими? Агар бўлса,ўша пайтда нима билан машғул бўласиз?\n- Агар қаттиқ чарчамаган бўлсам, китоб ўқийман. Ҳозир қарта ўйинчиси эмасман. Самолётда баъзида мусиқа эштаман ёки фильмлар томоша қиламан. Лекин самолётда ҳам ишимиз етарли бўлади. Умуман олганда, бўш вақтнинг ўзи жуда кам.\n- Таътил пайтида телефонимни ўчириб қўйишим мумкин эди. Бир кундан кейин эса қўнғироқ қилардим. Сиз ҳам телефонингизни ўчириб қўясизми?\n- Йўқ, бунинг иложи йўқ. Канцлер ҳамиша хизматда. Агар жаҳонда нимадир юз берса, шанбами, ярим тундами, тайёр туришим керак.\n- Телефонингизни ўчириб қўйишнинг иложи йўқми?\n- Ҳа. Мени кечаси ҳам топиш мумкин. Агар қўнғироқларни эшитмай қолсам, буни эшитадиганлар бор. Ҳаттоки, таътилда ҳам ўзим билан офис юради. Бир ходим ҳамиша қўнғироқларга жавоб бериб туради.